
转讜住驻讜转





	专讘讬 讗诇注讝专 讗讜诪专 讘讝诪谉 砖讛谉 讘谞讬 转专讘讜转 讗讬谞谉 诪讜注讚讬诐. 转讬诪讛 讚讘专讬砖 驻''拽 讚住谞讛讚专讬谉 (讚祝 讘. 讜砖诐) 转谞谉 讛讗专讬 讜讛讝讗讘 讜讛讚讜讘 讻讜' 专''讗 讗讜诪专 讻诇 讛拽讜讚诐 诇讛讜专讙讜 讝讻讛 讜诪驻专砖 专' 讬讜讞谞谉 讘讙诪' (砖诐 讟讜:) 讗注''驻 砖诇讗 讛诪讬转讜 讚讗讬谉 诇讛诐 转专讘讜转 讜讗讬谉 诇讛诐 讘注诇讬诐 讜讗讜专''讬 讚讛讻讗 讙专住讬谞谉 专' 讗诇注讝专 砖讛讜讗 讗讞专 专' 诪讗讬专 讜讛转诐 讙专住讬谞谉 专' 讗诇讬注讝专 砖讛讜讗 拽讜讚诐 专' 注拽讬讘讗 讚拽转谞讬 讘转专讬讛 专' 注拽讬讘讗 讗讜诪专 诪讬讛讜 讗讻转讬 拽砖讛 讚讛转谞谉 讜讛谞讞砖 诪讜注讚 诇注讜诇诐 讗诇讬讘讗 讚讻''注 讜讛转诐 诪驻专砖 专讬砖 诇拽讬砖 讜讛讜讗 砖讛诪讬转讜 讗讘诇 诇讗 讛诪讬转讜 诇讗 拽住讘专 讬砖 诇讛诐 转专讘讜转 讜讬砖 诇讛诐 讘注诇讬诐 讗驻讬' 讗谞讞砖 讜讗讜诪专 专''转 讚讛转诐 讘拽砖讜专讬诐 讘砖诇砖诇讗讜转 讻讙讜谉 讗专讬 讘讙讜讛专拽讬 砖诇讜 讚讘注谞讬谉 讝讛 讬砖 诇讛诐 转专讘讜转 [讜讗讬谉 诇讛诐 诇讛专讙诐 讗讗''讻 讛诪讬转讜 讜转专讘讜转 讚讛讻讗 讛讬讬谞讜 砖讙讬讚诇诐 讘讘讬转讜] 讜注讜讚 讬砖 诇讞诇拽 讚讜拽讗 诇注谞讬谉 讝讛 讬砖 诇讛诐 转专讘讜转 砖讗讬谉 诇讛诐 诇讛专讙诐 讻诇 讛拽讜讚诐 讗讗''讻 讛诪讬转讜 讗讘诇 诇注谞讬谉 讗诐 讛讝讬拽讜 诇砖诇诐 谞讝拽 砖诇诐 讗讜 诇讗 讘讛讗 诇讗 讗讬讬专讬 诪讬讚讬 讗诐 讞砖讬讘 转专讘讜转 砖诇讛诐 转专讘讜转: 讜讛讜讗 讚诇讗 讻专注 讘诪讜讚讬诐. 诇驻讬 砖诪爪讜讛 诇讻专讜注 讜讻讬 讝拽讬祝 讝拽讬祝 讻讞讜讬讗 讻讚讗砖讻讞谉 讘专讘 砖砖转 讘诪住讻转 讘专讻讜转 (讚祝 讬讘: 讜砖诐) 诪讚讛 讻谞讙讚 诪讚讛 讜谞注砖讛 谞讞砖 讝讛讜 注讜谞砖讜 砖讙谞讗讬 讛讜讗 诇讜 讘诪讛 砖谞注砖讛 谞讞砖: 讙诇讬讜谉. 讜讬砖 诪驻专砖讬诐 诪砖讜诐 讚讗诪专讬谞谉 讘诪讚专砖. 砖讬砖 注爪诐 讘砖讚专讜 砖诇 讗讚诐 砖诪诪谞讜 谞讜爪专 诇注转讬讚 诇讘讗 讜讗讜转讜 注爪诐 讞讝拽 讜拽砖讛 讻诇 讻讱 砖讗讬谉 讛讗砖 讬讻讜诇 诇砖讜专驻讜 讜讛砖转讗 讻砖讗讜转讜 注爪诐 谞注砖讛 谞讞砖 讗讬谞讜 讞讬 诇注转讬讚 诇讘讗 讜讗讬谉 住讘专讗 诇讜诪专 砖讬讛讗 注讜谞砖 讙讚讜诇 讻诇 讻讱. 讘砖讘讬诇 注讜谉 讝讛 讚讛讗 讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗: 讚专住 讜讗讻诇. 驻讬专讜砖 砖讗讜讻诇 诪讞讬讬诐 讻讚讗诪专讬谞谉 讘驻专拽 讗诇讜 注讜讘专讬谉 (驻住讞讬诐 讚祝 诪讟: 讜砖诐) 诪讛 讗专讬 讚讜专住 讜讗讜讻诇 讜讗讬谞讜 诪诪转讬谉 注讚 砖讬诪讜转 讗祝 注诐 讛讗专抓 讻讜': 讜讛转谞讬讗 讜讻谉 讞讬讛. 转讬诪讛 讜诇讜拽诪讛 讘讝讗讘 讚讗讜专讞讬讛 诇讟专讜祝 讜讬''诇 讚讞讬讛 住转诐 拽转谞讬 讘讬谉 讘讗专讬 讘讬谉 讘讝讗讘 讜诇讗 讛讜讛 诪爪讬 诇砖谞讜讬讬 讚讻专讘讬 讟专驻讜谉 讗转讬讗 讚讗诪专 (诇注讬诇 讬讚.) 诪砖讜谞讛 拽专谉 讘讞爪专 讛谞讬讝拽 谞讝拽 砖诇诐 诪砖诇诐 诪讚拽转谞讬 诇讛 讙讘讬 转讜诇讚讛 讚砖谉 讻讚诪住讬拽: 讻讬 转谞讬讗 诪转谞讬转讗 讘讗专讬 转专讘讜转 讜讗诇讬讘讗 讚专' 讗诇注讝专. 诇讗 谞拽讟 专'. 讗诇注讝专 诇讗驻讜拽讬 专讘谞谉 讗诇讗 诇专讘讜转讗 谞拽讟讬讛 讜讛''拽 讚诇讗 转讬诪讗 诪砖讜诐 讚讗讜专讞讬讛 诇讟专讜祝 诪砖诇诪转 谞''砖 讚讗驻讬诇讜 讘讗专讬 转专讘讜转 讗诇讬讘讗 讚专' 讗诇注讝专 讚讜讚讗讬 诇讗讜 讗讜专讞讬讛 讛讜讗 讗讬讻讗 诇讗讜拽诪讬 讚讛讬讬谞讜 讘讚讗讬讬注讚 讻讚诪驻专砖 讜讗讝讬诇 讜诪讗讜转讜 讛讟注诐 砖讬转讞讬讬讘 诇专' 讗诇注讝专 讬转讞讬讬讘 诇专讘谞谉 讜注讜讚 讬''诇 讚讚讜拽讗 诪讜拽讬 诇讛 讻专讘讬 讗诇注讝专 诪砖讜诐 讚讞讬讛 住转诐 拽转谞讬 讘讬谉 讘讗专讬 讘讬谉 讘讝讗讘 讜诇专' 讗诇注讝专 讻讬讜谉 讚讛讜讜 讘谞讬 转专讘讜转 诇讗讜 讗讜专讞讬讬讛讜 诇讟专讜祝 讜诪讬讬专讬 转专讜讬讬讛讜 讘讚讗讬讬注讚 讗讘诇 诇专讘谞谉 讚诇讗讜 讘谞讬 转专讘讜转 谞讬谞讛讜 讜讗讜专讞讬讛 讚讝讗讘 诇讟专讜祝 讻讬 诇讗 讗讬讬注讚 谞诪讬 诪砖诇诐 谞''砖 讜讝讛讜 讚讜讞拽 诇讛注诪讬讚 讛讘专讬讬转讗 诇爪讚讚讬诐 讝讗讘 讘诇讗 讗讬讬注讚 讜讗专讬 讘讗讬讬注讚 讜讗''转 讜诇诪讗讬 讚住''讚 讛砖转讗 讚讛讜讬 转讜诇讚讛 讚拽专谉 讗诪讗讬 谞拽讟 讘讘专讬讬转讗 砖谞讻谞住讜 讘讞爪专 讛谞讬讝拽 讜讬''诇 诪砖讜诐 讝讗讘 谞拽讟 讚讻讬讜谉 讚讗讬讬注讚 讞讜讝专 诇拽讚诪讜转讜 讜讛讜讬 砖谉 讚驻讟讜专 讘专讛''专: 砖讞砖讚讜讛讜 讘讝讜谞讛. 讚讬专诪讬讛 讻讛谉 讛讜讛 讜讝讜谞讛 讗住讜专讛 诇讻讛谉: 讗驻讬诇讜 讘砖注讛 砖注讜砖讬谉 爪讚拽讛. 讜诇''讙 讬砖专讗诇 讚讗讗谞砖讬 注谞转讜转 拽讗讬: 诇驻谞讬讱 讝讜 爪讚拽讛. 砖谞讗诪专 讜讛诇讱 诇驻谞讬讱 爪讚拽讱 (讬砖注讬讛 谞讞): 砖讛讜砖讬讘讜 讬砖讬讘讛 注诇 拽讘专讜. 诇驻讬 砖讛专讘讛 转讜专讛 讘讬砖专讗诇 讻讚讗诪专讬谞谉 讘讞诇拽 (住谞讛讚专讬谉 讚祝 爪讚: 注''砖) 砖讘讚拽讜 诪讚谉 讜注讚 讘讗专 砖讘注 讜诇讗 诪爪讗讜 讗讬砖 讜讗砖讛 转讬谞讜拽 讜转讬谞讜拽转 砖诇讗 讛讬讜 讘拽讬讗讬诐 讘讟讜诪讗讛 讜讟讛专讛 讜诇讗 注诇 拽讘专讜 诪诪砖 讗诇讗 讘专讞讜拽 讗专讘注 讗诪讜转 讚诇讬讻讗 诇讜注讙 诇专砖:





专讘讬谞讜 讞谞谞讗诇

讗诪专 诪专 专讘讬 讗诇注讝专 讗讜诪专 讗祝 讛谞讞砖 讜诪拽砖讬' 拽讬讬诪讗 诇谉 讚诇讗 拽转谞讬 讗祝 讗诇讗 讚讛讜讗 诪讜讚讛 注诇 拽诪讬讬转讗. 讜讛转谞谉 专' 讗诇注讝专 讗讜诪专 讘讝诪谉 砖讛谉 转专讘讜转 讗讬谉 诪讜注讚讬谉 讛讗 讗诐 讗讬谞谉 转专讘讜转 诪讜注讚讬谉 讛谉. 讜驻专拽讬' 转谞讬 讛谞讞砖 讻讚转谞谉 讜讛谞讞砖 诪讜注讚 诇注讜诇诐.



讗诪专 砖诪讜讗诇 讗专讬 讘专砖讜转 讛专讘讬诐 讚专住 讜讗讻诇 驻讟讜专. 讟专祝 讜讗讻诇 讞讬讬讘. 驻讬' 讗诐 讛讻讛 讝讛 讛讗专讬 讛讘讛诪讛 讘讬讚讬讜 讜诪转讛 讘讗讬专讜住 砖诇讜 讗讻诇讛 驻讟讜专 砖讻谉 讚专讻讜 讘注转 砖专讜爪讛 诇讗讻讜诇 讜拽讬讬诪讗 诇谉 砖谉 讘专砖讜转 讛专讘讬诐 驻讟讜专. 讗讘诇 讗诐 讟专祝 讘驻讬讜 讜讘砖讬谞讬讜 讜讛诪讬转 讛讘讛诪讛 讞讬讬讘 讜讗注"驻 砖讗讞专讬 讻谉 讗讜讻诇 讜讬讜砖讘 砖砖讬谞讛 讜讚讬谞讜 讻讚讬谉 讛拽专谉 讘专砖讜转 讛专讘讬诐 讚讘讛讚讬讗 转谞讬谞谉 讚专讱 讛讗专讬 诇讚专讜住 讜讚专讱 讛讝讗讘 诇讟专讜祝. 讚转谞讬讗 (讘讘讗 诪爪讬注讗 爪讙 注"讘) 专讜注讛 砖讛谞讬讞 注讚专讜 讜讘讗 讝讗讘 讜讟专祝 讗专讬 讜讚专住 讻讜' 讜讗拽砖讬谞谉 注诇 砖诪讜讗诇 讜讛讻转讬' 讗专讬讛 讟讜专祝 讘讚讬 讙讜专讜转讬讜 讜驻讬专拽 讘砖讘讬诇 讙讜专讜转讬讜 讻诇讜诪专 讗讬谉 专爪讜谞讜 诇讗讻讜诇 讗诇讗 诇讛诪讬转 讜诇讛讗讻讬诇 诇讘谞讬讜. 讜讻谉 砖讗专 讛驻住讜拽.



讜讛转谞讬讗 讜讻谉 讞讬讛 砖谞讻谞住讛 诇讞爪专 讛谞讬讝拽 讜讟专驻讛 讜讗讻诇讛 诪砖诇诐 谞讝拽 砖诇诐.



讜驻讬专拽 专' 谞讞诪谉 讘专 讬爪讞拽 讟专驻讛 讜讛谞讬讞讛 讜谞诪诇讻讛 讜讚专住讛 讜讗讻诇讛 诪砖诇诐 谞讝拽 砖诇诐.



专讘讬谞讗 讗诪专 讻讬 讗诪专 砖诪讜讗诇 讘讗专讬 转专讘讜转 讜谞讚讞转 讜讗诪专 讗诇讗 诪转谞讬转讗 讘讗专讬 转专讘讜转 讜讗诇讬讘讗 讚专' 讗诇注讝专 讚讗诪专 诇讗讜 讗讜专讞讬讛 讛讜讗 讜诪砖讜谞讛 讛讜讗. 讜讗拽砖讬谞谉 讜讛讗 拽讬讬诪讗 诇谉 诪砖讜谞讛 讘讞爪专 讛谞讬讝拽 诇专讘谞谉 讞爪讬 谞讝拽. 讜驻专讬拽 讚讗讬讬注讚. 讜转讜讘 讗拽砖讬谞谉 注诇讬讛 讗讬 讛讻讬 讛讗 讚拽转谞讬 诇讛 讙讘讬 转讜诇讚讛 讚砖谉 讜转谞讬谞谉 讘讻讬爪讚 讛砖谉 诪讜注讚转 转"专 讻讬爪讚 讛砖谉 诪讜注讚转 诇讗讻讜诇 讗转 讛专讗讜讬 诇讛 讻讜' 讙讘讬 转讜诇讚讛 讚拽专谉 讘注讬 诇诪讬转谞讬讛 拽砖讬讗.



(驻讬住') [诪转谞讬'] 诪讛 讘讬谉 转诐 诇诪讜注讚 砖讛转诐 诪砖诇诐 讞爪讬 谞讝拽 诪讙讜驻讜 讜诪讜注讚 诪砖诇诐 谞讝拽 砖诇诐 讜诪谉 讛注诇讬讬讛. 诪讛 注诇讬讬讛 讗诪专 专讘讬 讗诇注讝专 诪注讜诇讛 砖讘谞讻住讬讜.



讘诪注诇讛 拽讘专讬 讘讬转 讚讜讚 讗诪专 专' 讗诇注讝专 讗爪诇 讛诪注讜诇讬谉 砖讘诪砖驻讞讛 讜诪讗讬 谞讬谞讛讜 讚讜讚 讜砖诇诪讛.





专砖讘"讗

讗诪专 砖诪讜讗诇 讗专讬 讘专讛"专 讚专住 讜讗讻诇 驻讟讜专. 讻诇讜诪专 砖讗讜专讞讬' 讛讜讗 讜砖谉 砖诇讗 讘专砖讜转 讛谞讬讝拽 驻讟讜专 讟专祝 讜讗讻诇 讞讬讬讘 讻诇讜诪专 讞爪讬 谞讝拽 讻讚讬谉 拽专谉 讚诪砖讜谞讛 讛讜讗 讚诇讗讜 讗讜专讞讬讛 讛讜讗 讜驻讬专讜砖 讚专住 讜讗讻诇 砖讚讜专住 讜讗讜讻诇 讞讬 讜讟专祝 讜讗讻诇 砖诪诪讬' 讜讗讞"讻 讗讜讻诇 讜讛讝讗讘 讘讛驻讱 讜讝讛讜 砖砖谞讬谞讜 讜讘讗 讗专讬 讜讚专住 讝讗讘 讜讟专祝. 讜诪讛讗 讚砖诪讜讗诇 砖诪注讬谞谉 讚讻讬 拽转谞讬 讘诪转谞讬转讬谉 讘讻诇 讛谞讬 砖讛谉 诪讜注讚讬谉 诇讗讜 诪讜注讚讬谉 诇讻诇 诪讬诇讬 谞讬谞讛讜 讗诇讗 讻诇 讞讚 讜讞讚 讻讬 讗讜专讞讬' 讚讗讬 诇讗 讛讗专讬 驻讟讜专 讘专讛"专 讘讬谉 讘讚专住 讘讬谉 讘讟专祝 讜讘专砖讜转 讛谞讬讝拽 讞讬讬讘 讘讬谉 讚专住 讘讬谉 讟专祝 讜讗诐 讗讬转讗 诪讗讬 拽讗 诪拽砖讛 诪讚拽转谞讬 讘讘专讬讬转讗 讜讻谉 讞讬讛 砖谞讻谞住讛 诇讞爪专 讛谞讬讝拽 讜讟专驻讛 讘讛诪讛 讜讗讻诇讛 讘砖专 诪砖诇诐 谞讝拽 砖诇诐 讗诇讗 讗讬谞谉 诪讜注讚讬谉 讗诇讗 诇讚讗讜专讞讬讬讛讜.





讜讻谉 讞讬讛 砖谞讻谞住讛 诇讞爪专 讛谞讬讝拽 讜讻讜'. 讗讬讻讗 诇诪讬讚拽 讜诪讗讬 拽讜砖讬讗 讚诇诪讗 讘讝讗讘 砖讚专讻讜 诇讟专讜祝 讜诇讗讻讜诇 讜诇讬转讗 讚诪讚拽转谞讬 讞讬讛 住转诐 诪砖诪注 讚讻谉 讛讚讬谉 讘讻诇 诪讛 砖讛讬讗 讞讬讛 讚讗讬 诇讗 讛"诇 诇诪讬转谞讬 讜讻谉 讝讗讘 讜讗"转 注讜讚 讚诇诪讗 专' 讟专驻讜谉 讛讬讗 讚讗诪专 诪砖讜谞讛 拽专谉 讘讞爪专 讛谞讬讝拽 谞讝拽 砖诇诐 诪砖诇诐 诇讗 讛讬讗 讚讛讗 诇拽诪谉 讘驻专拽 讻讬爪讚 拽转谞讬 专讬砖讗 讚讛讱 讘专讬讬转讗 讘讛诪讛 砖谞讻谞住讛 诇讞爪专 讛谞讬讝拽 讜讗讻诇讛 讗讜讻诇讬谉 讛专讗讜讬谉 诇讛 讜砖转讛 诪砖拽讬谉 讛专讗讜讬谉 诇讛 诪砖诇诪转 谞讝拽 砖诇诐 讜讛讚专 转谞讬 讜讻谉 讞讬讛 砖谞讻谞住 诇讞爪专 讜诪讚拽转谞讬 专讬砖讗 讛讻讬 讜讛讚专 转谞讬 讜讻谉 诪砖诪注 讻讻"注 讛讬讗 讜讻谉 诪讚拽转谞讬 诇讛 讙讘讬 砖谉 讜诇讗 拽转谞讬 诇讬讛 讙讘讬 拽专谉 讻讚拽讚讬讬拽 讘诪住拽谞讗.





讛诪讗讬专讬

讗专讬 讚专讻讜 诇讚专讜住 讜诇讗讻讜诇 讗转 讟专驻讜 讘注讜讚讜 讞讬 讗讘诇 讗讬谉 讚专讻讜 诇讟专讜祝 专"诇 诇讛专讜讙 转讞诇讛 讜诇讗讻讜诇 讗讞"讻 讗诇讗 砖诇驻注诪讬诐 讚专讻讜 诇讟专讜祝 讜诇讛爪谞讬注 诇讘谞讬讜 诪注转讛 讻诇 砖讚专住 讜讗讻诇 讚专讻讜 讛讜讗 讜讛专讬 讝讛 砖谉 讜驻讟讜专 讘专砖讜转 讛专讘讬诐 讜讗诐 讟专祝 讜讗讻诇 讛专讬 讝讛 拽专谉 讜讞讬讬讘 讘专砖讜转 讛专讘讬诐 讜讚讬谞讜 讘讞爪讬 谞讝拽 讛讜讗讬诇 讜讗讬谉 讚专讻讜 讘讻讱 讜讗诐 讟专祝 讜讛谞讬讞 驻讟讜专 讘专砖讜转 讛专讘讬诐 讻诇 砖讛谞讬讞 讚专讻讜 讘讻讱 讜讝讗讘 诪"诪 讚专讻讜 诇讟专讜祝 讜讛讜讗 砖讗诪专讜 讘讘讘讗 诪爪讬注讗 专讜注讛 砖讛讬讛 专讜注讛 讜讘讗 讝讗讘 讜讟专祝 讗专讬 讜讚专住 讜诪注转讛 讟专祝 讘专砖讜转 讛专讘讬诐 驻讟讜专:





砖讬讟讛 诪拽讜讘爪转

 专讘讬 讗诇注讝专 讗讜诪专 讘讝诪谉 砖讛谉 讘谞讬 转专讘讜转. 讻转讘讜 讘转讜住驻讜转 讚讗讜诪专 专"讬 讚诇讗 讙专住讬谞谉 专讘讬 讗诇讬注讝专 讛讻讗 讗诇讗 专"讗 讜讻讜' 讗讘诇 讗讬谉 诇转专抓 讚砖驻讬专 讙专住讬谞谉 专"讗 讛讻讗 讜讛转诐 讜讛讻讗 砖讬砖 诇讛诐 转专讘讜转 讻讙讜谉 砖讙讚诇讜 讗讜转诐 诪拽讟谞讜转诐 讜讛转诐 讚讗讬谉 诇讛诐 转专讘讜转 讘拽砖讜专讬谉 讘砖诇砖诇讗讜转 讻诪讜 砖诪讞诇拽讬谉 讛转讜住驻讜转 讘住诪讜讱 讚讗诐 讻谉 讗讝 转讛讬讛 讛住讘专讗 讛驻讜讻讛 诪专讘讬 讬讜讞谞谉 讜专讬砖 诇拽讬砖 讗诇讬讘讗 讚专讘讬 讗诇注讝专 讚讙讘讬 谞讞砖 拽讗诪专 专讬砖 诇拽讬砖 讜讛讜讗 砖讛诪讬转讜 讗讘诇 诇讗 讛诪讬转讜 诇讗 拽住讘专 讬砖 诇讛诐 转专讘讜转 讜诪讜拽诪讬谞谉 诇讬讛 讘砖诇砖诇讗讜转 讗诇诪讗 讚注诇 讬讚讬 砖诇砖诇讗讜转 讬砖 诇讛诐 转专讘讜转 讜讻砖讙讬讚诇诐 诪拽讟谞讜转诐 讗讬谉 诇讛诐 转专讘讜转 讜讙讘讬 讗专讬 讜讝讗讘 讗诪专讬谞谉 诇专讘讬 讬讜讞谞谉 诇讛讬驻讱 讚讻砖讙讬讚诇谉 讬砖 诇讛诐 转专讘讜转 讜讻砖拽砖讜专讬谉 讘砖诇砖诇讗讜转 讗讬谉 诇讛诐 转专讘讜转 讜转讛讬讛 住讘专讗 讛驻讜讻讛 诪专讘讬 讬讜讞谞谉 诇专讬砖 诇拽讬砖 讗诇讬讘讗 讚专讘讬 讗诇注讝专. 讙诇讬讜谉.


讗讘诇 专讘讬谞讜 讬砖注讬讛 讝"诇 讻转讘 讜讝"诇 讜讗讜诪专 专讘谞讜 转诐 讚讛讻讗 讙专住讬谞谉 专讘讬 讗诇注讝专 讜讻讜'. 讗讬 谞诪讬 讬砖 诇讜诪专 讚讛讻讗 讘讗专讬 转专讘讜转 砖讙讚诇讜 诪谞注讜专讬讜 讜讛转诐 讘住转诐 讗专讬讜转 砖诇讗 讙讚诇讜 讗爪诇 讘谞讬 讗讚诐 讚讘住转诐 讗讬谉 诇讜 转专讘讜转. 讗讘诇 拽砖讛 诇专讬砖 诇拽讬砖 讚讗诪专 诇专讘讬 讗诇注讝专 讜讛讜讗 砖讛诪讬转讜 讜讻讜'. 讜讬砖 诇讜诪专 讚讛转诐 讘讗住讜专讬诐 讘砖诇砖诇讗讜转. 讜专讬讘"讗 转讬专抓 讚讜讚讗讬 讬砖 诇讜 转专讘讜转 诇注谞讬谉 砖讬讻讜诇 诇砖诪专讜 讜讗讬谉 讗讚诐 专砖讗讬 诇讛专讙讜 讗讘诇 讗讬谉 诇讜 转专讘讜转 讻诇 讻讱 砖诇讗 讬讛讗 诪讜注讚 诪转讞讬诇转讜 讜讞讬讬讘 讘注诇讬讜 谞讝拽 砖诇诐 讻讚讬谉 砖讗专 诪讜注讚讬谉. 注"讻.


讜讛讗 讗谞谉 转谞谉 专讘讬 讗诇注讝专 讗讜诪专 讜讻讜'. 诪砖诪注 诇讬讛 诇诪拽砖讛 讚诇讻讱 讗诪专 专讘讬 讗诇注讝专 讗祝 讛谞讞砖 讚专爪讛 诇讜诪专 讚谞讞砖 讛讜讗 讘讻诇诇 砖讗专 讞讬讜转 讜诪讚谞讞砖 诪讜注讚 砖讗专 讞讬讜转 谞诪讬 诪讜注讚讜转 讜诇讻讱 驻专讬讱 讜讛讗 讗谞谉 讜讻讜' 讜专讘讬 讗诇注讝专 讗讜诪专 讗讬谞诐 诪讜注讚讬诐 讜诪砖谞讬 转谞讬 谞讞砖 讛讜讗 讚诪讜注讚 讗讘诇 讛谞讬 诇讗. 转诇诪讬讚 讛"专 驻专抓 讝"诇.


讚专住 讜讗讻诇. 讘诇砖讜谉 讗讞专 驻讬专讜砖 讛注专讜讱 讗诐 讛讻讛 讛讗专讬 讝讛 讛讘讛诪讛 讘讬讚讬讜 讜诪转讛 讜讗讻诇讛 驻讟讜专 砖讻谉 讚专讻讜 诇讻砖专讜爪讛 诇讗讻讜诇 讜砖谉 讘专砖讜转 讛专讘讬诐 驻讟讜专 讗讘诇 讗诐 讟专祝 讘驻讬讜 讜讘砖谞讬讜 讜讛诪讬转 讛讘讛诪讛 讞讬讬讘 讗祝 注诇 驻讬 砖讗讞专讬 讻谉 讬讜砖讘 讜讗讜讻诇 砖砖讬谞讛 讜讞讬讬讘 讻诪讜 拽专谉 讘专砖讜转 讛专讘讬诐 讚讘讛讚讬讗 转谞讬讗 讚专讱 讛讗专讬 诇讚专讜住 讜讚专讱 讛讝讗讘 诇讟专讜祝 讚转谞讬讗 专讜注讛 砖讛讬讛 专讜注讛 讜讛谞讬讞 注讚专讜 讜讘讗 讝讗讘 讜讟专祝 讜讘讗 讗专讬 讜讚专住 讜诪转讜讱 诇砖讜谞讜 诪砖诪注 讛讻讬 讚讘驻讬讜 讜讘砖讬谞讬讜 讗讬谉 讚专讻讜 诇讟专讜祝 诇讗 诇讗讻讜诇 讜诇讗 诇讛谞讬讞 诪讚诪驻专砖 讗祝 注诇 驻讬 砖讗讞专讬 讻谉 讬讜砖讘 讜讗讜讻诇 讞讬讬讘 诪砖诪注 讚讻诇 砖讻谉 讗诐 诇讗 讗讻诇. 讜讻讜诇讛 砖诪注转转讗 诇讗 诪砖诪注 讛讻讬 讜讗驻讬诇讜 讬驻专砖 讚讟专祝 讜讗讻诇 讚讜拽讗 拽讗诪专 讗讘诇 讟专祝 讘驻讬讜 讜讘砖谞讬讜 讜讛谞讬讞 驻讟讜专 讚讛讬讬谞讜 讗讜专讞讬讛 讗讻转讬 拽砖讬讗 讚讛讜讛 诇讬讛 诇砖诪讜讗诇 诇驻诇讜讙讬 讘讟专祝 讙讜驻讬讛 讘讬谉 讟专祝 讜讗讻诇 诇讟专祝 讜讛谞讬讞. 讜诇砖讜谉 讗讞专 砖驻讬专砖 谞专讗讛 注讬拽专 砖讗讜讻诇 诪讞讬讬诐 诇讗诇转专 砖诇讗 讛诪讬转讛 讘转讞讬诇讛 讜讟专祝 讜讗讻诇 谞专讗讛 拽讜专讗 讻砖讛讜专讙 转讞讬诇讛 讜讗讞专 讻讱 讗讜讻诇. 讜讻谉 驻讬专砖 讘拽讜谞讟专住. 讜讻注讬谉 讝讛 诪驻专砖 专讘谞讜 转诐 讻诇 注讜祝 讛讚讜专住 讟诪讗 讘驻专拽 讗诇讜 讟专驻讜转. 转讜住驻讜转 砖讗谞抓.


讜讛讗 讻转讬讘 讗专讬 讟讜专祝 讘讚讬 讙讜专讜转讬讜 讜诪砖谞讬 讘砖讘讬诇 讙讜专讜转讬讜. 讜拽砖讛 讚诪讛 诪拽砖讛 讻讬讜谉 讚讻转讬讘 讘讚讬 讙讜专讜转讬讜 讜讻谉 讘讛谞讱 讻讜诇讛讜. 讜注诇 讻谉 驻讬专砖 讛专"砖 讘谉 讛专"砖 讚讛诪拽砖讛 驻专讬讱 诪专讬砖讬讛 讚拽专讗 讜讛讗 讻转讬讘 讟讜专祝 讜诪砖谞讬 讘讚讬 讙讜专讜转讬讜 讜讻谉 讻讜诇讛讜. 讜诪讬讛讜 讻讬 诪住讬拽 讘转专 讛讘讬 讜诪注讜谞讜转讬讜 住讘讬专讗 诇讬讛 讚诪讚讘专讬 讛诪转专抓 讛诐. 诪讛专"讬 讻"抓 讝"诇.


讜讛讗 转谞讬讗 讜讻谉 讞讬讛. 讻转讘讜 讘转讜住驻讜转 讜诇讗 讛讜讛 诪爪讬 诇砖谞讜讬讬 讚讻专讘讬 讟专驻讜谉 讗转讬讗 讜讻讜' 讚讛讗 诇拽诪谉 讘驻专拽 讻讬爪讚 讛专讙诇 拽转谞讬 专讬砖讗 讚讛讱 讘专讬讬转讗 讘讛诪讛 砖谞讻谞住讛 诇讞爪专 讛谞讬讝拽 讜讗讻诇讛 讗讜讻诇讬谉 讛专讗讜讬讬谉 讜讻讜' 诪砖诇诪转 谞讝拽 砖诇诐 讜讻谉 讞讬讛 讜讻讜' 讜诪讚拽转谞讬 讜讻谉 诪砖诪注 讚讗转讬讗 讻讻讜诇讬 注诇诪讗 讻诪讜 专讬砖讗 讜讙诐 诪讚拽转谞讬 诇讛 讙讘讬 转讜诇讚讛 讚砖谉 拽讚讬讬拽 讻讚诪住拽讬谞谉. 转讜住驻讜转 砖讗谞抓.
讜拽砖讛 讜讛专讬 讻砖讛注诪讬讚 讗讜转讛 讘诪住拽谞讗 讻专讘讬 讗诇注讝专 讘讛讚讬 转专讘讜转 拽砖讛 谞诪讬 讝讜 讛拽讜砖讬讗 注爪诪讛 讗诪讗讬 拽转谞讬 诇讛 讙讘讬 转讜诇讚讛 讚砖谉 讙讘讬 转讜诇讚讛 讚拽专谉 讛讜讛 诇讬讛 诇诪转谞讬讬讛. 讜讬"诇 讚讛砖转讗 讗讬 讛讜讛 诪讜拽诪讬谞谉 诇讘专讬讬转讗 讚拽转谞讬 讟专驻讛 讜讗讻诇讛 诪砖诇诐 谞讝拽 砖诇诐 讘讞爪专 讛谞讬讝拽 讻专讘讬 讟专驻讜谉 讛讜讛 拽砖讬 讟驻讬 诇讬转谞讬讬讛 讙讘讬 转讜诇讚讛 讚拽专谉 诇驻讬 砖讚讜诪讛 诇拽专谉 讘砖谞讬 爪讚讚讬诐 讻讬讜谉 讚讗讬讬专讬 讘讚诇讗 讗讬讬注讚 讗诐 讻谉 讚讜诪讛 诇拽专谉 讚诪砖诇诐 讞爪讬 谞讝拽 讘专砖讜转 讛专讘讬诐 讜诪砖诇诐 诪讙讜驻讜 讜讗驻讬诇讜 讻砖诪砖诇诐 谞讝拽 砖诇诐 讘讞爪专 讛谞讬讝拽 诇专讘讬 讟专驻讜谉 诪讙讜驻讜 诪砖诇诐 讜诇讗 诪谉 讛注诇讬讬讛 讗讘诇 诇拽诪谉 讚诪讜拽诪讬谞谉 讘专讬讬转讗 讻专讘讬 讗诇注讝专 讜讘讗专讬 转专讘讜转 讜讻砖讟专祝 讜讗讻诇 讛讜讬 诇讗讜 讗讜专讞讬讛 讜谞讝拽 砖诇诐 诪砖诇诐 诪砖讜诐 讚讗讬讬注讚 讗诐 讻谉 讗讬谞讜 讚讜诪讛 诇拽专谉 讗诇讗 讘爪讚 讗讞讚 砖诪砖诇诐 谞讝拽 砖诇诐 讗驻讬诇讜 讘专砖讜转 讛专讘讬诐 讗讘诇 诇注讜诇诐 诪谉 讛注诇讬讬讛 诪砖诇诐 讜诪砖讜诐 讛讻讬 诇讗 讛讬讛 拽砖讛 讻诇诇 讻讱 讗诐 砖谞讛 讗讜转讜 讙讘讬 砖谉 讗祝 注诇 驻讬 讻谉 诪拽砖讛 转诇诪讜讚讗 讜诇讬转谞讬讬讛 讙讘讬 拽专谉. 拽砖讬讗. 讙诇讬讜谉.
讜讛专讗讘"讚 讝"诇 转讬专抓 讚诇讛讻讬 诇讗 讗讜拽诪讜讛 讻专讘讬 讟专驻讜谉 诪砖讜诐 讚拽转谞讬 专讬砖讗 讻讬爪讚 讛砖谉 诪讜注讚转 诇讗讻讜诇 讗转 讛专讗讜讬 诇讛 专讗讜讬 诇讛 讗讬谉 砖讗讬谉 专讗讜讬 诇讛 诇讗. 注"讻.


讻讬 转谞讬讗 诪转谞讬转讬谉 讘讗专讬 转专讘讜转 讜讗诇讬讘讗 讚专讘讬 讗诇注讝专. 讻转讘讜 讘转讜住驻讜转 讚诇讗 谞拽讟 专讘讬 讗诇注讝专 诇讗驻讜拽讬 专讘谞谉 讜讻讜' 注讚 讻讚诪驻专讬砖 讜讗讝讬诇 讜讻讜'. 讜注讬拽专 讛转讬专讜抓 讗讬谞讜 讗诇讗 诪讛讗 讚诪讜拽讬 诇讛 讘讚讗讬讬注讚. 讛专讗"砖 讝"诇.
讜讝讛 诇砖讜谉 专讘讬谞讜 讬砖注讬讛 讝"诇 讻讬 转谞讬讗 讘讗专讬 转专讘讜转. 转讬诪讗 诇讬诪讗 专讘谞谉 讛讬讗. 讬砖 诇讜诪专 讚诇讗 拽讗诪专 讜讗诇讬讘讗 讚专讘讬 讗诇注讝专 诇讗驻讜拽讬 诪讚专讘谞谉 讜讻讜' 讻讻转讜讘 讘转讜住驻讜转. 讗讬 谞诪讬 诇讛讻讬 诇讗 讗讜拽诪讛 讻专讘谞谉 讚讘专讬讬转讗 讗讬讬专讬 讘讻诇 讞讬讛 讘讬谉 讘讗专讬 讘讬谉 讘讝讗讘 讛讜讗讬诇 讜诇讗 转专讘讜转 讛讜讗 讘诇讗 讗讬讬注讚 谞诪讬 诪砖诇诐 谞讝拽 砖诇诐 讚讗讜专讞讬讛 诇讛讝讬拽 讜诇讟专讜祝 讜讙诐 讗专讬 爪专讬讱 诇讗讜拽诪讬 讘讚讗讬讬注讚 讚诇讗讜 讗讜专讞讬讛 诇讟专讜祝 诇讛讻讬 讗讜拽诪讛 讻专讘讬 讗诇注讝专 讚讘讬谉 讝讗讘 讘讬谉 讗专讬 诇讗 诪砖诇诐 谞讝拽 砖诇诐 讗诇讗 讘讗讬讬注讚 讻讬讜谉 讚讘谞讬 转专讘讜转 讛谉. 讜讗讬 拽砖讬讗 讻讬讜谉 讚爪专讬讱 诇讗讜拽诪讬 讘讚讗讬讬注讚 诇诪讛 诇讬 诇诪讬转谞讬 讘讞爪专 讛谞讬讝拽. 讜讬"诇 讚诪砖讜诐 讝讗讘 讜砖讗专 讞讬讜转 谞拽讟讬讛 讚讜讚讗讬 诪砖讜诐 讗专讬 诇讗 爪专讬讱 讚讻讬讜谉 讚讗专讬 转专讘讜转 讛讜讗 讜诪注讜诇诐 诇讗讜 讗讜专讞讬讛 讘讟专祝 讜诪讬讜诐 讛讜诇讚讜 讛讜讛 诇讬讛 拽专谉 讻讬 讗讬讬注讚 讞讝专 诇拽讚诪讜转讜 讛讜讛 诇讬讛 讻拽专谉 讘专砖讜转 讛专讘讬诐 讜诪讞讬讬讘 讗讘诇 讝讗讘 讜砖讗专 讞讬讜转 讚拽讜讚诐 砖讛讬讛 诇讛诐 转专讘讜转 讛讜讜 诇讛讜 砖谉 讚讗讜专讞讬讬讛讜 诇讟专讜祝 讜讻讬 讛讜讜 讘谞讬 转专讘讜转 讛讜讜 诇讛讜 拽专谉 讜讻讬 讛讚专 讗讬讬注讚 讞讝专讜 诇拽讚诪讜转诐 诇讛讬讜转 砖谉 讜诇讛讻讬 诪讜拽诪讛 讘专砖讜转 讛谞讬讝拽 讚讗讬 讘专砖讜转 讛专讘讬诐 讛讜讜 驻讟讬专讬. 讜讛讗 讚驻专讬讱 讘转专 讛讻讬 讘讛讚讬 拽专谉 讛讜讬 诇讬讛 诇诪转谞讬讬讛 诇讗讜 诪砖讜诐 讚诇讗 讗讬讬专讬 讘专讬讬转讗 讘砖谉 讗诇讗 讛转诇诪讜讚 驻专讬讱 讗诪讗讬 转谞讬讬讛 讙讘讬 砖谉 讜诇讗 讙讘讬 拽专谉. 注"讻.


讜讝讛 诇砖讜谉 转诇诪讬讚讬 讛专"专 讬砖专讗诇 讝"诇 讻转讜讘 讘转讜住驻讜转 讜讬"诇 诪砖讜诐 讝讗讘 谞拽讟 讜讻讜'. 讜拽砖讛 讗诐 讻谉 诪讗讬 驻专讬讱 讛住驻专 诇讬转谞讬 讙讘讬 拽专谉 谞讬诪讗 诇讛讘讬 谞拽讟 讗讜转讜 讙讘讬 砖谉 讘砖讘讬诇 讝讗讘. 讜讬"诇 讚讛讻讬 驻专讬讱 注讚讬讬谉 诇讬转谞讬 讙讘讬 拽专谉 讜诇讗 讙讘讬 砖谉 驻谉 转讟注讛 讚驻讟讜专 讘专砖讜转 讛专讘讬诐. 讙诐 注转讛 讗诐 讬砖谞讛 讙讘讬 拽专谉 转讟注讛 砖讝讗讘 讞讬讬讘 讘专砖讜转 讛专讘讬诐. 讜讬"诇 讘讝讛 诇讗 诪爪讬 诇诪讟注讬 诪讚谞拽讟 讘专砖讜转 讛谞讬讝拽. 注"讻.
讜讝讛 诇砖讜谉 讛专讗讘"讚 讝"诇 专讘讬谞讗 讗诪专 讻讬 拽讗诪专 砖诪讜讗诇 讟专祝 讘专砖讜转 讛专讘讬诐 讞讬讬讘 讘讗专讬 转专讘讜转 讚诇讗讜 讗讜专讞讬讛 讗讘诇 讗专讬 讚诇讗讜 转专讘讜转 讻讜诇讛讜 讗讜专讞讬讛. 讗讬 讛讻讬 讗驻讬诇讜 讚专住讛 讘专砖讜转 讛专讘讬诐 讬讛讗 讞讬讬讘 讗诇讗 讻讬 转谞讬讗 诪转谞讬转讬谉 讘讗专讬 转专讘讜转 讜讗讬讬注讚. 讜拽砖讬讗 诇谉 讻讬讜谉 讚讘讛注讚讗讛 诪讬讬专讬 诇诪讛 诇讬 诇讗讜拽诪讛 讻专讘讬 讗诇注讝专 诇讜拽诪讛 讻专讘谞谉 讜诇注讜诇诐 诇讗讜 讗讜专讞讛 讜诪砖讜诐 讚讗讬讬注讚 诪砖诇诐 谞讝拽 砖诇诐. 讜诪转专爪讬谞谉 讚讗讬 专讘谞谉 讗讚转谞讬 讟专驻讛 讜讗讬讬注讚 诇讬转谞讬 讚专住讛 讜诇讗 讗讬讬注讚 讚讛讜讬讗 砖谉 讙诪讜专讛 讜诪砖讜诐 讛讻讬 讗讜拽诪讛 讻专讘讬 讗诇注讝专 讚转专讜讜讬讬讛讜 讻讬 讛讚讚讬 谞讬谞讛讜 讜讞讚 诪讬谞讬讬讛讜 谞拽讟. 注"讻.


诪转谞讬转讬谉 诪讛 讘讬谉 转诐 诇诪讜注讚. 讻诇讜诪专 讗讬 讝讛 诪注诇讛 讬砖 讘讬谉 转砖诇讜诪讬 转诐 砖讛讜讗 讞爪讬 谞讝拽 诇转砖诇讜诪讬 诪讜注讚 砖讛讜讗 谞讝拽 砖诇诐. 讛"专 讬讛讜谞转谉 讝"诇.


讙诪专讗 讘注转 讗驻讱 注砖讛 讘讛诐. 讻诇讜诪专 讘砖注讛 砖讬专爪讜 诇讻驻讜转 讗驻讱 讚讻转讬讘 诪转谉 讘住转专 讬讻驻讛 讗祝. 讛"专 讬砖注讬讛 讝'"诇.


讬"讚 砖诪"讚 砖讛讜砖讬讘讜 讬砖讬讘讛 注诇 拽讘专讜. 讜讗诐 转讗诪专 讜讛讗 讛讜讛 诇讜注讙 诇专砖. 讬砖 诇讜诪专 讻讬讜谉 砖讛讜讗 讛专讘讛 转讜专讛 诇讬讻讗 诪砖讜诐 诇讜注讙 诇专砖 讻讚讗诪专讬谞谉 砖讘讚拽讜 诪讚谉 注讚 讘讗专 砖讘注 讜讻讜'. 讗讬 谞诪讬 讘专讬讞讜拽 讗专讘注 讗诪讜转 讗讬讬专讬 讜讻讜'. 转诇诪讬讚 讛专"专 驻专抓 讝"诇.
讜讘转砖讜讘讜转 讛"专 讬讜住祝 讛诇讜讬 讝"诇 讗讘谉 诪讬讙砖 讜砖砖讗诇转 讛讗 讚讗诪专讬谞谉 讗讬谉 讗讜诪专讬诐 讘驻谞讬 讛诪转 讗诇讗 讚讘专讬讜 砖诇 诪转 讚讗讜拽讬诪谞讗 讛谞讬 诪讬诇讬 诇讚讘专讬 转讜专讛 讗讘诇 诪讬诇讬 讚注诇诪讗 诇讗 讗诇诪讗 讗住讜专 诇讚讘专 讘驻谞讬 讛诪转 讘讚讘专讬 转讜专讛. 讜拽砖讬讗 诇谉 讗讛讗 讚讗诪专讬谞谉 讜讻讘讜讚 注砖讜 诇讜 讘诪讜转讜 砖讛讜砖讬讘讜 讬砖讬讘讛 注诇 拽讘专讜 讛讻讬 讞讝讬谞讗 讚讛讗 讚讗诪专讬谞谉 砖讛讜砖讬讘讜 讬砖讬讘讛 注诇 拽讘专讜 讛谞讬 诪讬诇讬 讘讞讻诐 砖讛讬转讛 诇讜 讬砖讬讘讛 讘讞讬讬讜 讜诪转讻讜讜谞讬诐 注讻砖讬讜 讘谞讬 讬砖讬讘转讜 诇讻讘讚讜 讜诇讬砖讘 诇驻谞讬讜 讻讚专讱 砖讛讬讜 讬讜砖讘讬谉 诇驻谞讬讜 讘讞讬讬讜 讜诇讜诪专 砖诪讜注讜转 诪驻讬讜 讘讚讘专讬 转讜专讛 砖诇诪讚讜 诪诪谞讜 讜讻讬讜谉 砖讛讚讘专 讬讚讜注 砖讻讘讜讚 讙讚讜诇 讬砖 诇讜 讘讻讱 讗讬谉 讘讝讛 诪砖讜诐 诇讜注讙 诇专砖 讜讙讜'. 讜讛讛讬讗 讚讗诪专讬谞谉 讗讬谉 讗讜诪专讬诐 诇驻谞讬 讛诪转 讗诇讗 讚讘专讬讜 砖诇 诪转 讜讗讜拽讬诪谞讗 讘讚讘专讬 转讜专讛 讚砖诪注转 诪讬谞讛 讚讗住讜专 诇讚讘专 诇驻谞讬 讛诪转 讘讚讘专讬 转讜专讛 讜讻谉 讛讗 讚转谞讬讗 诇讗 讬讛诇讱 讗讚诐 讘讘讬转 讛拽讘专讜转 讜转驻讬诇讬谉 讜讻讜' 讜讬拽专讗 讜讬转驻诇诇, 讘诪转 砖诇讗 讛讬讛 讞讻诐 讜诇讗 讘注诇 讬砖讬讘讛 注住拽讬谞谉. 讗讬 谞诪讬 砖讛讬讛 讞讻诐 讗诇讗 砖讗讜转诐 讛注讜住拽讬诐 讘讚讘专讬 转讜专讛 讘驻谞讬讜 讗讬谞诐 诪转讻讜讜谞讬诐 诇注砖讜转 诇讜 讻讘讜讚 讗诇讗 诇注住讜拽 讘讚讘专讬 转讜专讛 诇讛谞讗转 注爪诪谉 讛讜讗 砖诪转讻讜讜谞讬诐. 讗讬 谞诪讬 讗讬讻讗 诇讗讜拽诪讛 讘讗讞讚 讗讜 砖谞讬诐 砖诪转注住拽讬诐 讘驻谞讬讜 砖讛讻讘讜讚 讗讬谞讜 讗诇讗 讘讛讜砖讘转 讬砖讬讘讛 注诇 拽讘专讜 讚诪砖诪注 讬砖讬讘讛 讬砖讬讘转 转诇诪讬讚讬 讞讻诪讬诐 诪专讜讘讬谉 讗讘诇 讗讞讚 讗讜 砖谞讬诐 讗讬谉 拽讜专讬谉 诇讛诐 讬砖讬讘讛 讜讗讬谉 讘注住讬拽转谉 讘讚讘专讬 转讜专讛 讘驻谞讬讜 讚专讱 讻讘讜讚 讗诇讗 讘讝讬讜谉 讛讜讗 诇讜 讚讻讬讜谉 讚讻转讬讘 讘诪转讬诐 讞驻砖讬 讻讬讜谉 砖诪转 讗讚诐 谞注砖讛 讞驻砖讬 诪谉 讛诪爪讜讜转 谞诪爪讗 讛讗讜讞讝 转驻讬诇讬谉 讘驻谞讬 讛诪转 讜讛诪转注住拽 讘驻谞讬讜 讘讚讘专讬 转讜专讛 砖讛讜讗 诪爪讜讛 讻讗诇讜 诇讜注讙 注诇 讛诪转 诇驻讬 砖诪专讗讛 砖讛讜讗 讞讬讬讘 讘诪爪讜转 讜讛诪转 讗讬谞讜 讞讬讬讘 讘诪爪讜转 讚谞注砖讛 专砖 诪讛谉 讜注讜讘专 诪砖讜诐 诇讜注讙 诇专砖 讞专祝 注讜砖讛讜. 注"讻.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 专"讗 讗讜诪专 讘讝诪谉 讻讜' 讜讗专"转 讻讜' 讗讗"讻 讛诪讬转讜 讗讘诇 讻讜' 注讻"诇 讞住专 讘讻讗谉 讘转讜住' 讜讻诪讜 砖讛讙讬讛 诪讛专砖"诇 讜注"砖 讘转讜住':


讘讚"讛 讻讬 转谞讬讗 诪转谞讬转讗 讻讜' 讜讬"诇 诪砖讜诐 讝讗讘 讻讜' 讜讛讜讛 砖谉 讚驻讟讜专 讘专"讛 注讻"诇 讬砖 诇讚拽讚拽 讚讗"讻 诪讗讬 驻专讬讱 诪讗讬 讛讗讬 讚拽转谞讬 诇讛 讙讘讬 转讜诇讚讛 讚砖谉 讙讘讬 转讜诇讚讛 讚拽专谉 讘注讬 诇诪转谞讬 讛讗 诪砖讜诐 讝讗讘 讚讞讝专 诇拽讚诪讜转讜 砖驻讬专 谞拽讟 诇讛 讙讘讬 砖谉 讜讬"诇 讚讛讻讬 驻专讬讱 讚诇讗 讛讜讛 诇讬讛 诇诪转谞讬 讛讻讗 住转诐 讞讬讛 讚诪砖诪注 谞诪讬 讗专讬 讗诇讗 讛讜讛 诇讬讛 诇诪转谞讬 讛讻讗 讙讘讬 转讜诇讚讛 讚砖谉 讝讗讘 讘讛讚讬' 讜讗专讬 讛"诇 诇诪转谞讬 讙讘讬 转讜诇讚讛 讚拽专谉 讜拽"诇:





诪讛专砖"讗 - 讞讬讚讜砖讬 讗讙讚讜转

讜讬拽讘专讜讛讜 讘诪注诇讛 拽讘专讬 讘谞讬 讚讜讚 讻讜' 讗爪诇 讛诪注讜诇讬诐 砖讘诪砖驻讞讛 讜诪讗谉 谞讬谞讛讜 讚讜讚 讜砖诇诪讛. 诇讗 谞注砖讛 讻谉 诇讗' 诪砖讗专 诪诇讻讬 讘讬转 讚讜讚 讻诇驻讬 诪讛 砖讗诪专讜 驻"拽 讚住谞讛讚专讬谉 砖讘讗 砖讘谞讗 诇讛住讬专讜 诪讻讘讜讚 讛诪诇讜讻讛 讜讞爪讘 诇注爪诪讜 拽讘专 讘诪拽讜诐 砖讛讬讛 专讗讜讬 诇讛讬讜转 拽讘讜专 讞讝拽讬讛讜 讻讬 讛讬讛 诪讘拽砖 诇讛讬讜转 诪诇讱 讘诪拽讜诪讜 讜注"讻 谞讛专讙 砖讘谞讗 讘拽诇讜谉 讙讚讜诇 讜诇讗 讘讗 诇讬讚讬 拽讘讜专讛 讘讬专讜砖诇讬诐 讻诇诇 讻诪驻讜专砖 砖诐 讜注"讻 砖讜讘 讻砖诪转 讞讝拽讬讛讜 讘讻讘讜讚讜 诇讗 专爪讜 诇讛谞讬讞讜 讘讗讜转讜 拽讘专 砖谞讞爪讘 诇砖诐 讛专砖注 讜诪砖讜诐 讻讘讜讚讜 讛注诇讜讛讜 诇拽讘专讜 讗爪诇 讛诪注讜诇讬诐 讚讛讬讬谞讜 讚讜讚 讜砖诇诪讛 讜讝讛 砖讚拽讚拽 讘拽讘专讬 讘谞讬 讚讜讚 讜诇讗 讘拽讘专 讛讛讜讗 砖谞讞爪讘 诇砖诐 砖讘谞讗 砖诇讗 讛讬讛 诪转讬讬讞住 诇讘谞讬 讚讜讚 讜拽"诇:


讜讬拽讘专讜讛讜 讘诪注诇讛 讻讜' 讜讬砖讻讘讜讛讜 讻讜'. 讙诐 讘讝讛 住讬驻专 讛讻转讜讘 讘讚讘专 砖诇讗 谞讝讻专 讘砖讗专讬 诪诇讻讬 讬讛讜讚讛 讜讗驻砖专 诪驻谞讬 砖讞诇讛 讘专讙诇讬讜 讻诪注讟 砖谞转讬讬诐 拽讜讚诐 诪讬转转讜 讜讛讻讬谉 诇讜 拽讘专 讘讞讬讬讜 讜讛讜爪专讱 诇诪专拽讞讜转 讜诇诪讬谞讬 讘砖诪讬诐 讻诪驻讜专砖 讘拽专讗 讜拽"诇:


讻讬 讻专讜 砖讜讞讛 讻讜' 专砖讘"谉 讗讜诪专 诪诇诪讚 砖讞砖讚讜讛讜 诪讗"讗 讻讜'. 讜讻谉 讗诪专讜 讘驻专拽 讞诇拽 讙讘讬 诪专注"讛 讜讬砖诪注 诪砖讛 讜讙讜' 砖砖诪注 砖讞砖讚讜讛讜 诪讗"讗 讻讜' 讬砖 诇驻专砖 讘讝讛 砖诪砖讛 讜讬专诪讬讛 砖谞讬讛诐 砖讜讬诐 讛讬讜 诪讜讻谞讬诐 诇谞讘讜讗讛 诇讝诪谉 专讘 讻诪"砖 诪专讞诐 讛拽讚砖转讬讱 注诇讬讱 讗诪专转讬 诇诪砖讛 谞讘讬讗 讗拽讬诐 诇讛诐 讻诪讜讱 讝讛 讛讜讻讬讞诐 诪' 砖谞讛 讜讝讛 讛讜讻讬讞诐 诪' 砖谞讛 讜讛讜爪专讻讜 诇驻专讜砖 诪谞砖讜转讬讛诐 讻诪"砖 讘诪砖讛 讜讗转讛 驻讛 注诪讜讚 讜讙讜' 讜诪讝讛 讛讬讜 谞讞砖讚讬诐 讘注讬谞讬 诇讬爪谞讬 讛讚讜专 砖讗诪专讜 讗"讗 诇讬诇讜讚 讗砖讛 诇驻专讜砖 诪谉 讛讗砖讛 讝诪谉 专讘 讻"讻 讜拽"诇:


讜诪"砖 诪讗讬 诇诪讜转 砖讛砖诇讬讻讜讛讜 诇讘讗专 讟讬讟. 讜讬砖 诇讚拽讚拽 讚讗讬诪讗 讚拽专讗 讚诇注讬诇 诪讬谞讬讛 讻讬 讻专讜 砖讜讞讛 谞诪讬 讘讛讻讬 拽诪讬讬专讬 砖讛砖诇讬讻讜讛讜 诇讘讜专 砖讛讬讗 砖讜讞讛 讜诪谞诇讬讛 诇诪讬诪专 砖讞砖讚讜讛讜 诪讝讜谞讛 讜讬"诇 讻讬讜谉 讚讻转讬讘 砖讜讞讛 诇诇讻讚谞讬 讜驻讞讬诐 讻讜' 砖讗讬谞讜 讗诇讗 讻爪讚 讚讘专 诪讞讬讬诐 讘诪爪讜讚讛 诪砖诪注 诇讬讛 讚诇讗 拽讗讬 讗讘讜专 讟讬讟 砖讛讬讛 讘讜 讻讚讬 诇讛诪讬转 讻讚讻转讬讘 注诇讬 诇讛诪讬转 讗讘诇 诇注谞讬谉 讝讜谞讛 讜讗"讗 砖驻讬专 拽讗诪专 诇诇讻讚谞讬 讜驻讞讬诐 讻讚讻转讬讘 讗砖专 讛讬讗 诪爪讜讚讬诐 讜讞专诪讬诐 讙讜' 讜讚讜"拽:


诪讜讻砖诇讬诐 诇驻谞讬讱 讘注转 讗驻讱 讻讜' 讗驻讬' 讘砖注讛 砖注讜砖讬谉 爪讚拽讛 讻讜'. 注讬讬谉 驻讬' 讛转讜住' 讜谞专讗讛 诇驻专砖 注讜讚 讻诪"砖 讘驻"拽 讚讘讘讗 讘转专讗 讚讘注讜砖讛 爪讚拽讛 讻转讬讘 诪转谉 讘住转专 讬讻驻讛 讗祝 讜注"讻 讘拽砖 讬专诪讬讛 砖讬讛讬讜 诪讜讻砖诇讬诐 讘注转 讛讗祝 讘谞转讬谞转谉 讛爪讚拽讛 诇讘谞讬 讗讚诐 砖讗讬谞谉 诪讛讜讙谞讬诐 砖诇讗 讬拽讘诇讜 注诇讬讛 砖讻专 讜诇讗 讬讻驻讛 爪讚拽讛 砖诇讛谉 讗转 讛讗祝 讜讗讛讗 诪讬讬转讬 诇讬讛 谞诪讬 讛转诐 讘驻"拽 讚讘"讘 注"砖:


砖讛讜砖讬讘讜 讬砖讬讘讛 讻讜' 讞"讗 讙' 讜讞"讗 讝' 讻讜'. 讻诇 讛谞讬 砖讬注讜专讗 讗讘诇讜转 讛谉 讻讚讗诪专讬谞谉 讙' 诇讘讻讬 讝' 诇讗讘讬诇讜转 讻讜' 讜讗驻砖专 讚讛讜砖讬讘讜 讬砖讬讘讛 砖诐 诇住驻专 讘讻讘讜讚讜 讜诇讛住驻讬讚讜 砖诐 讜讛砖转讗 谞讬讞讗 讚讛讜砖讬讘讜 诪诪砖 注诇 拽讘专讜 诪砖诪注 讜拽"诇:





诪讛专"诐

转讜住' 讚"讛 专"讗 讗讜诪专 讜讻讜' 讜讗讜诪专 专"转 讚讛转诐 讘拽砖讜专讬诐 讘砖诇砖诇讗讜转 讻讙讜谉 讗专讬 讘讙讜讛专拽讬 砖诇讜 讜注讜讚 讬"诇 讚诇注谞讬谉 讝讛 拽讗诪专 讛转诐 讚讬砖 诇讛诐 转专讘讜转 砖讗讬谉 诇讛诐 诇讛讜专讙诐 讜讻讜'. 讻谞"诇 诇讛讙讬讛 讚转专讬 转讬专讜爪讬诐 讛诐 (讜注讬讬谉 砖诐 讘转讜住' 讚住谞讛讚专讬谉):





讞讻诪转 砖诇诪讛

专砖"讬 讘讚"讛 讗"讛 讻讜' 讘诪转谞讬转讗 讛讜讗 讻讜' 讻爪"诇:


转讜住' 讘讚"讛 专' 讗诇讬注讝专 讻讜' 讜拽住讘专 讬砖 诇讛诐 讻讜' 讻爪"诇:


讘讚"讛 讜讛讜讗 讚诇讗 讻讜' 讜讛讜讗 注讜谞砖讜. 谞"讘 讙诇讬讜谉 讜讬砖 诪驻专砖讬诐 诪砖讜诐 讚讗诪专讬谞谉 讘诪讚专砖 砖讬砖 注爪诐 讘砖讚专讜 砖诇 讗讚诐 砖诪诪谞讜 谞讜爪专 诇注转讬讚 诇讘讗 讜讗讜转讜 注爪诐 讞讝拽 讜拽砖讛 讻诇 讻讱 砖讗讬谉 讛讗砖 讬讻讜诇 诇砖讜专驻讜 讜讛砖转讗 讻砖讗讜转讜 注爪诐 谞注砖讛 谞讞砖 讗讬谞讜 讞讬 诇注转讬讚 诇讘讗 讜讗讬谉 住讘专讗 诇讜诪专 砖讬讛讗 注讜谞砖 讙讚讜诇 讻诇 讻讱 讘砖讘讬诇 注讜谉 讝讛 讚讛讗 讻诇 讬砖专讗诇 讬砖 诇讛诐 讞诇拽 诇注讜诇诐 讛讘讗:





专砖"砖

转讚"讛 讜讛转谞讬讗 讜诇讗 讛"诪 诇砖谞讜讬讬 讚讻专"讟 讗转讬讗 讻讜' 诪讚拽转谞讬 讻讜'. 拽"拽 讚诪"诪 讗诇讬讘讗 讚专讘讬谞讗 诇"诇 诇讗讜拽诪讗 讘讚讗讬讬注讚 诇讜拽讬 讘讚诇讗 讗讬讬注讚 讜讻专"讟 讜诇讗 讬爪讟专讱 诇讗讜拽诪讬 讘讗专讬 转专讘讜转 讜讻专"讗 诇讛讜注讬"诇 砖讘讚讘讜专 讛住诪讜讱. 讜诇讜诇讬 讚讘专讬讛诐 讬"诇 讚诇讛讻讬 诇讗 诪讜拽讬 讻专"讟 诪砖讜诐 讚讝讗讘 诪砖诇诐 诪谉 讛注诇讬讛 讜讗专讬 诪讙讜驻讜 讜讛讜讛 讻诪讜 诇爪讚讚讬谉 砖讻转讘讜 讘讚讘讜专 讛住诪讜讱 诇拽诪谉 讜诇"讚 诇专"驻 讚诇拽诪谉 讘诪砖谞讛 讚讻讬讬诇 讘讛讚讚讬 讘讬注讜讟 讜爪专讜专讜转 讗注"讙 讚讘讬注讜讟 诪砖诇诐 诪讙讜驻讜 讜爪专讜专讜转 诪讛"注 讚讛转诐 注讻"驻 驻诇讙讬谞讛讜 诪讛讚讚讬 讗讘诇 讛讻讗 讻讜诇诇诐 讬讞讚 讘砖诐 讞讬讛 [讜讻讛"讙 讻转讘讜 讛转讜住' 讘注"讝 (讬讚 讘) 讘讚"讛 讜讘谉 讘转讬专讗] :





讘谉 讬讛讜讬讚注

讗值爪侄诇 诪职注只诇旨执讬诐 砖讈侄讘旨址诪旨执砖讈职驻旨指讞指讛 (讚讘专讬 讛讬诪讬诐 讘 诇讘, 诇讙). 谞专讗讛 讚讗祝 注诇 讙讘 讚讗讬讻讗 注讜讚 爪讚讬拽讬诐 讙诪讜专讬诐 讘诪诇讻讬 讘讬转 讚讬谉 讻讙讜谉 讬讜转诐 讜讬讗砖讬讛讜 讜讻讚讜诪讛 注诐 讻诇 讝讛 砖诇砖讛 讗诇讛 砖讛诐 讚讜讚 讜砖诇诪讛 讜讞讝拽讬讛讜 诇讬诪讚讜 转讜专讛 讘讬砖专讗诇 讛专讘讛 讜诇讻讱 谞拽讘专讜 讝讛 讗爪诇 讝讛 讜住讜驻讬 转讬讘讜转 砖诪讜转诐 讛讜讚 讜专讗砖讬 转讬讘讜转 砖诇讛诐 讞讚砖 [讚讜讚 砖诇诪讛 讞讝拽讬讛讜] 砖讞讚砖讜 专讬讘讜抓 转讜专讛 讘讬砖专讗诇 讛专讘讛.



"讻旨执讬 讻指专讜旨 砖讈讜旨讞指讛 诇职诇指讻职讚值谞执讬, 讜旨驻址讞执讬诐 讟指诪职谞讜旨 诇职专址讙职诇指讬" (讬专诪讬讛 讬讞, 讻讘). 专址讘旨执讬 讗侄诇职注指讝指专 讗讜止诪值专: 砖讈侄讞植砖讈指讚讜旨讛讜旨 诪执讝旨讜止谞指讛. 谞专讗讛 诇讬 讘住"讚 讚讚专讬砖 '诇职专址讙职诇指讬' 注诇 讛转砖诪讬砖 砖诪讻讜谞讛 讘砖诐 专讙诇 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 专值讚 诇职讘值讬转职讱指 讜旨专职讞址抓 专址讙职诇侄讬讱指 (砖诪讜讗诇 讘 讬讗, 讞) 砖讗诪专 讚讜讚 讛诪诇讱 注"讛 诇讗讜专讬讛 讜讛诐 讛讬讜 讗讜诪专讬诐 砖讛讜讗 诪砖诪砖 注诐 讛讝讜谞讛.
讙诐 谞专诪讝讛 讛讝讜谞讛 讘'驻址讞执讬诐' 讻讬 讗讜转讬讜转 讝讜谞讛 讘诪诇讜讗诐 讻讝讛 讝讬志谉 讜讬志讜 谞讜志谉 讛志讛 注讜诇讛 拽诇"讝 [137] 讜注诐 讛讻讜诇诇 讙讬诪讟专讬讗 驻讞讬诐 [138] 讗讱 讛讚讘专 讬驻诇讗 讗讬讱 讬驻讟讬专讜 讘砖驻讛 注诇 谞讘讬讗 讛' 讻讚讘专 讝讛 讜讻诇 砖讻谉 诇专讘 砖诪讜讗诇 讘专 谞讞诪谞讬 砖讗诪专 '砖讈侄讞植砖讈指讚讜旨讛讜旨 诪值讗值砖讈侄转志讗执讬砖讈'!
讜谞专讗讛 诇讬 讘住"讚 砖讛诐 讛讬讜 诪讜爪讬讗讬诐 诇注讝 注诇 讗砖转讜 讘讝谞讜转 讘讗讜谞住 讜讬讚讜注 讗祝 注诇 驻讬 砖讛讬讗 讘讗讜谞住 讗住讜专讛 诇讻讛谉 讜诇讻谉 讛讬讜 诪专谞谞讬诐 砖诪砖诪砖 注诐 讗砖转讜 砖讝讬谞转讛 讘讗讜谞住 讚讗住讜专讛 诇讜 讜诇诪讗谉 讚讗诪专 砖讈侄讞植砖讈指讚讜旨讛讜旨 诪值讗值砖讈侄转志讗执讬砖讈 讛诐 讛讬讜 诪讜爪讬讗讬谉 诇注讝 讚讗砖转讜 拽讘诇 讗讘讬讛 讘讛 拽讚讜砖讬谉 诪讗讞专 讘讛讬讜转讛 拽讟谞讛 讜讗讞专 讻讱 诪转 讗讘讬讛 讜谞转拽讚砖讛 诇讜 讜谞诪爪讗 诪砖诪砖 注诐 讗砖转 讗讬砖 讞"讜.
讜诪讛 砖讗诪专 砖讈侄讛执砖讈职诇执讬讻讜旨讛讜旨 诇执讘职讗值专 讟执讬讟 诇讗 专爪讜 诇讛诪讬转讜 讘讬讚讬诐 讗诇讗 讛砖诇讬讻讜 讗讜转讜 诇讘讗专 讟讬讟 讚诪讜讻专讞 砖讬诪讜转 讗诐 讬砖讗专 砖诐 讜讝讜 讛讬讗 讛注讬爪讛 诇住讘讘 诇讜 诪讬转讛 讜诇讗 讬诪讬转讜讛讜 讘讬讚讬诐.



专执讘旨讜止谞讜止 砖讈侄诇 注讜止诇指诐, 讗植驻执诇旨讜旨 讘旨职砖讈指注指讛 砖讈侄注讜止砖讉执讬谉 爪职讚指拽指讛, 讛址讻职砖讈执讬诇值诐 讘旨执讘职谞值讬 讗指讚指诐 砖讈侄讗值讬谞指诐 诪职讛只讙旨指谞执讬诐, 讻旨职讚值讬 砖讈侄诇旨止讗 讬职拽址讘旨职诇讜旨 注植诇值讬讛侄诐 砖讉指讻指专 . 拽砖讗 讛讬讻讗 专诪讬讝讛 爪讚拽讛 讻讗谉? 讜谞专讗讛 诇讬 讘住"讚 注诇 驻讬 诪讛 砖讗诪专 讛讻转讜讘 讗植谞执讬 讘职旨爪侄讚侄拽 讗侄讞直讝侄讛 驻指谞侄讬讱指 (转讛诇讬诐 讬讝, 讟讜) 讻诇讜诪专 讻砖讗谞讬 谞讜转谉 爪讚拽讛 谞讞砖讘 诇讬 讻讗诇讜 '讗植谞执讬 讘职旨爪侄讚侄拽 讗侄讞直讝侄讛 驻指谞侄讬讱指' 讜诇讻谉 讻讗谉 砖讗诪专 讜职讬执讛职讬讜旨 诪只讻职砖指讈诇执讬诐 诇职驻指谞侄讬讱指 (讬专诪讬讛 讬讞, 讻讙) 诪驻专砖 讘讗讜转讛 诪爪讜讛 砖讛诪拽讬讬诪讛 讻讗诇讜 '专讜止讗侄讛 驻旨指谞侄讬讱指'.
讜注讜讚 谞专讗讛 诇讬 爪讚拽 讛讜讗 爪讚拽讛 讜专诪讜讝 讘讗讜转讬讜转 砖诇驻谞讬 砖诐 讛讜讬志讛 砖讛诐 讻志讜 讝志讜 讗砖专 讘诪讬诇讜讗诐 讻讝讛 讻志祝 讜讗志讜 讝讬志谉 讜讗志讜 [193] 诪住驻专 爪侄讚侄拽 [194] 砖讛讜讗 讛爪讚拽讛 讜诇讻谉 讻讗谉 砖讗诪专 '诪只讻职砖指讈诇执讬诐 诇职驻指谞侄讬讱指' 专诪讝讛 注诇 讛爪讚拽讛 砖讛讬讗 爪讚拽 讛专诪讜讝 讘讗讜转讬讜转 砖诇驻谞讬 砖诐 讛讜讬志讛.





驻谞讬 讬讛讜砖注

讘驻专砖"讬 讘讚"讛 讚专住讛 讜讗讻诇讛 驻讟讜专 讚讗讜专讞讗 讛讜讗 讜砖谉 讘专"讛 驻讟讜专 注讻"诇. 驻讬' 讻讬讜谉 讚讗讜专讞讗 讛讜讗 讛讜讬 转讜诇讚讛 讚砖谉 讜诇讗 拽专谉 讜讗"讻 诪诪讬诇讗 驻讟讜专 讘专"讛 诪讙讝讬专转 讛讻转讜讘 诪讻讗谉 讬砖 诇讚拽讚拽 拽爪转 注诇 诪讛 砖驻讬' 讛专讗"砖 讘专讬砖 驻讬专拽讬谉 讘砖诐 讛专讬"祝 讚讛讗 讚驻讟专讛 转讜专讛 砖谉 讜专讙诇 讘专讛"专 诪砖讗"讻 讘拽专谉 讗讬谉 讝讛 诪讙讝讬专转 讛讻转讜讘 讗诇讗 讟注诪讗 专讘讛 讗讬转 讘讛讜 讚讻讬讜谉 讚讗讜专讞讬讛 讚讘讛诪讛 诇讬诇讱 讘专"讛 讗讬谉 讛讘注诇讬诐 爪专讬讻讬诐 诇讬诇讱 讗讞专讬讛诐 转诪讬讚 诪砖讗"讻 讘拽专谉 讻讬讜谉 砖讛讻讬专 讘讜 砖讛讜讗 谞讙讞谉 讛讜讗 诪讞讜讬讬讘 诇砖诪专讜 注讻"诇 讜转讜专祝 讻讜讜谞转讜 讘拽讬爪讜专 讚讘砖谉 讜专讙诇 讛诪讝讬拽 诇讗 砖讬谞讛 讻诇讜诐 砖讘专砖讜转 诪讛诇讱 讗"讻 注诇 讛谞讬讝拽 诇讛专讞讬拽 砖诇讗 诇讛谞讬讞 驻讬专讜转讬讜 讜讻诇讬讜 讘专"讛 诪砖讗"讻 讘拽专谉 砖注诇 讛诪讝讬拽 诇讛专讞讬拽 注爪诪讜 讜讗"讻 诇驻"讝 转拽砖讬 讗诪讗讬 驻讟专讬谞谉 讻讗谉 讙讘讬 讗专讬 讘专"讛 讛讗 诇讗 砖讬讬讱 讛讻讗 讛讗讬 讟注诪讗 砖讬讛讬讛 注诇 讛谞讬讝拽 诇讛专讞讬拽 注爪诪讜 砖讛专讬 讗讚专讘讗 讛讘讛诪讜转 砖诇 讛谞讬讝拽 讗讜专讞讬讬讛讜 诇讬诇讱 转诪讬讚 讘专"讛 诪砖讗"讻 讘注诇 讛讗专讬 讻讬讜谉 砖讬讜讚注 讘讜 砖讗讬谞讜 讘谉 转专讘讜转 注诇讬讜 诇砖诪专讜 诪砖讗"讻 诇诪驻专砖讬诐 讚砖谉 驻讟讜专 诪讙讝讬专转 讛讻转讜讘 诇讗 拽砖讬讗 诪讬讚讬 讜拽"诇:


讘讙诪专讗 讗诪专 专讘 谞讞诪谉 讘专 讬爪讞拽 诇爪讚讚讬谉 拽转谞讬 砖讟专驻讛 诇讛谞讬讞 讜讻讜'  诇讻讗讜专讛 谞专讗讛 讚讜讞拽 讚讛讗 讘讘专讬讬转讗 诇讗 谞讝讻专 讻诇诇 诇讛谞讬讞 讜谞"诇 讚讘讗诪转 讟专驻讛 驻讬专讜砖讜 讘讬谉 诇讗讻讜诇 讘讬谉 诇讛谞讬讞 讜讘讛讛讬讗 讙讜驻讗 诇爪讚讚讬谉 拽转谞讬 讜讛讬讬谞讜 砖讟专驻讛 讘讝讗讘 讗讜 诇讛谞讬讞 讘讗专讬 讗诇讗 讻讬讜谉 讚诪诇砖讜谉 讛讘专讬讬转讗 诪砖诪注 讚讜讗讻诇讛 拽讗讬 讗讻诇 讛讞讬讜转 诇讻讱 诪驻专砖 讚讙讘讬 讗专讬 砖讬讬讱 谞诪讬 诇' 讜讗讻诇讛 讻讙讜谉 砖讚专住讛 讗诇讗 砖讛讘专讬讬转讗 诇讗 砖讬讬讱 诇讛讗专讬讱 讻讬 专讜讻诇讗 讜谞拽讟 讘拽讬爪讜专 讜讛讬讬谞讜 注"讻 诇讻诇 讞讚讗 讻讚讗讬转讗 讜讘讝讛 谞转讬讬砖讘 诪讛 砖讛拽砖讛 讛转"讞:


讘转讜住驻讜转 讘讚"讛 讜讛转谞讬讗 讜讻谉 讞讬讛 讜转讬诪讗 讜诇讜拽诪讬 讘讝讗讘 讜讬"诇 讜讻讜' 讜诇讗 讛讜讬 诪爪讬 诇砖谞讜讬讬 专"讟 讛讬讗 讜讻讜' 诪讚拽转谞讬 诇讛 讙讘讬 砖谉 注讻"诇. 拽爪转 拽砖讛 讚讗讻转讬 讗诪讗讬 诇讗 诪讜拽讬 诇讛 讻专"讟 讜讗讬 诪砖讜诐 讚转谞讬 诇讛 讙讘讬 砖谉 讛讬讬谞讜 诪砖讜诐 讝讗讘 讚讗讜专讞讬讛 诇讟专讜祝 讜讛讜讬 转讜诇讚讛 讚砖谉 讜诪讛 砖讛讘讬讗讜 专讗讬讛 诪讚诪住讬拽 讛砖"住 讘注爪诪讜 讘住诪讜讱 诪讗讬 讛讗讬 讚拽转谞讬 诇讛 讙讘讬 砖谉 讜讻讜' 讗讬谉 讝讜 专讗讬讛 讚讛转诐 诪拽砖讬 砖驻讬专 讚诇讗 砖讬讬讱 诇诪讬诪专 讚谞拽讟 诇讛 讙讘讬 砖谉 诪砖讜诐 讝讗讘 讜讛讬讬谞讜 砖谞讗诪专 讚讝讗讘 讗祝 注诇 讙讘 砖讛讜讗 讘谉 转专讘讜转 讻讬讜谉 讚讗讬讬注讚 讘讬讟诇 讛转专讘讜转 砖诇讜 讜讞讜讝专 诇讛讬讜转 讗讜专讞讬讛 讘讻讱 讜讛讜讬 转讜诇讚讛 讚砖谉 讜诇讻讱 谞拽讟 诇讛 讙讘讬 砖谉 讜讻谉 讛拽砖讛 诪讛专砖"讗 讘讗诪转 讘住诪讜讱 讘转讜住驻讜转 讗讘诇 讛讗诪转 讚讛转诐 诇讗 砖讬讬讱 诇讜诪专 讻谉 讻讬讜谉 讚讘讗专讬 讞讬讬讘 谞"砖 讘讚讗讬讬注讚 诪砖讜诐 拽专谉 讜讗驻讬 讘专"讛 诇讗 砖讬讬讱 诇诪讬谞拽讟 讘讞爪专 讛谞讬讝拽 讜诇砖谞讜转讜 谞诪讬 讙讘讬 砖谉 诪砖讜诐 讝讗讘 讚讻讬讜谉 砖讗讬谞讜 讚讜诪讛 讞讬讜讘 讚讗专讬 诇讞讬讜讘 讚讝讗讘 砖讝讛 拽专谉 讜讝讛 砖谉 讜讙诐 讗讬谉 讛专砖讜讬讜转 砖讜讬谉 砖讝讛 讘专"讛 讜讝讛 讘讞爪专 讛谞讬讝拽 讚讜拽讗 诇讗 砖讬讬讱 诇注专讘讬谞讛讜 讻诪"砖 诪讛专砖"讗 讗讘诇 讻讗谉 讗讬 诪讜拽诪讬谞谉 诇讛 讻专' 讟专驻讜谉 讚讗讬讚讬 讜讗讬讚讬 讚讜拽讗 讘讞爪专 讛谞讬讝拽 讗讬讬专讬 讗"讻 诪讗讬 讞讝讬转 诇砖谞讜转讜 讙讘讬 拽专谉 诪砖讜诐 讗专讬 诇讬转谞讬 谞诪讬 讙讘讬 砖谉 诪砖讜诐 讝讗讘. 讜注"讻 谞诪讬 砖讛转讜住驻讜转 讘注爪诪诐 讛专讙讬砖讜 讘讝讜 讛住讘专讗 讚讗诇"讻 拽砖讛 诪讗讬 讞讬讚砖讜 转讜住驻讜转 讘讝讛 讚讗讬 诇讗讜 讚拽转谞讬 诇讛 讙讘讬 砖谉 讛讜讬 诪讜拽诪讬谞谉 诇讛 讻专"讟 讜转讬驻讜拽 诇讬讛 讚讗讬 诇讗讜 讚转谞讬 诇讛 讙讘讬 砖谉 讛讜讬 诪讜拽诪讬谞谉 讗驻讬诇讜 讻专讘谞谉 讜讘讚讗讬讬注讚 讻诪讜 砖讗诪专 讛砖"住 讘住诪讜讱 讗"讜 讚住讘专转 讛转讜住驻讜转 讚谞讬讞讗 诇谉 讟驻讬 诇讗讜拽诪讬 讻专"讟 诪砖讜诐 讚讗讬 诪讜拽诪讬谞谉 讘讚讗讬讬注讚 拽砖讬讗 讗诪讗讬 谞拽讟 讞爪专 讛谞讬讝拽 讜爪"诇 讚谞拽讟 诇讛 诪砖讜诐 讝讗讘 讜讝讛讜 讚讜讞拽 拽爪转 讗讘诇 讗讬 诪讜拽诪讬谞谉 讻专"讟 讛讜讬 讞爪专 讛谞讬讝拽 讚讜拽讗 讜讗"讻 讛讚专讗 拽讜砖讬讗 诇讚讜讻转讬讛. 讜诇驻讬 诪讗讬 讚诪专讙诇讗 讘驻讜诪讬讬讛讜 讚讗讬谞砖讬 讘砖诐 讙讚讜诇讬 拽讚诪讜谞讬诐 砖讻诇 讛讬讻讗 砖讻' 转讜住驻讜转 转讬诪讗 讜讬"诇 讻讜讜谞转讜 诇讚讞讜转 讛讬"诇 讜诇讛讞讝讬拽 讛转讬诪讗 讛讬讛 谞专讗讛 诇讻讗讜专讛 讻讜讜谞转诐 讻讗谉 诇讚讞讜转 讛住讘专讗 砖讻转讘讜 讚住转诐 讞讬讛 诪砖诪注 讘讬谉 讗专讬 讘讬谉 讝讗讘 讚讗"讻 转拽砖讬 讗诪讗讬 诇讗 诪讜拽诪讬谞谉 讻专"讟 讜谞拽讟 诇讛 讙讘讬 砖谉 诪砖讜诐 讝讗讘 讜讛讘谉. 讗讘诇 诇驻讬 讛讗诪转 诇讬转讗 讚讘诇讗"讛 讗"讗 诇讗讜拽诪讬 讛讘专讬讬转讗 讻专"讟 讚讛讗 讘专讬砖讗 讚讘专讬讬转讗 讗诪专讜 讛砖谉 诪讜注讚转 讜讻讜' 讘讛诪讛 砖谞讻谞住讛 诇讞爪专 讛谞讬讝拽 讜讗讻诇讛 讗讜讻诇讬谉 讛专讗讜讬谉 诇讛 诪砖诇诪转 谞"砖 讜注诇讛 拽转谞讬 讜讻谉 讞讬讛 诪砖诪注 诇讛讚讬讗 讚讘砖讗讬谉 专讗讜讬谉 诇讛 诇讗 诪砖诇诪转 讗诇讗 讞"谞 讜讝讛讜 讚诇讗 讻专"讟 讜讻谉 讚拽讚拽 讛砖"住 讙讜驻讬讛 诇注讬诇 讜讗"讻 爪"诇 讚讛转讜住驻讜转 讻转讘讜 讻谉 诇专讜讜讞讗 讚诪讬诇转讗 讜讚讜"拽:


讘讚"讛 讻讬 转谞讬讗 讜讻讜' 讜讬"诇 诪砖讜诐 讝讗讘 谞拽讬讟 诇讛 讜讻讜' 注讚 住讜祝 讛讚讬讘讜专. 注讬讬谉 讘诪讛专砖"讗 讜注讬讬谉 诪讛 砖讻转讘转讬 讘住诪讜讱 讘讝讛:





诪专讗讬转 讛注讬谉

讚专砖 专讘讗 诪讗讬 讚讻转讬讘 讜讬讛讬讜 诪讜讻砖诇讬诐 诇驻谞讬讱 讘注转 讗驻讱 注砖讛 讘讛诐 讜讻讜' 讗驻讬诇讜 讘砖注讛 砖注讜砖讬诐 爪讚拽讛 讛讻砖讬诇诐 讘讘谞讬 讗讚诐 砖讗讬谞诐 诪讛讜讙谞讬诐. 讗驻砖专 讚诪讬 砖讗讬谉 诇讜 砖诇讜诐 注诐 讞讘讬专讜 诪讙讘讬专 讛住讟"讗 砖讛讬讗 讗讜转 拽' 诪砖拽专 砖诪住驻专讛 讻"祝 讜谞讜转谉 讻"祝 讘砖诇讜诐 讜谞注砖讛 诪讻砖讜诇 讜讚讘拽 注诐 讛讬爪讛"专 砖谞拽专讗 诪讻砖讜诇. 讜讝"砖 讜讬讛讬讜 诪讜讻砖诇讬诐 专"诇 砖讬讛讬讜 注诐 讛讬爪讛"专 砖谞拽专讗 诪讻砖讜诇 讜讛诐 拽专讗讜 讘砖诪讜转诐 诪讜讻砖诇讬诐 注诇 砖诪讜 讜诇讗 讬讝讻讜 诇注砖讜转 爪讚拽讛 讻讛讜讙谉 讗诇讗 注诐 讘谞讬 讗讚诐 砖讗讬谞诐 诪讛讜讙谞讬诐 讜讗讬谞讛 爪讚拽讛: 
讜讘驻砖讟讬讛 讚拽专讗 讗驻砖专 诇讜诪专 讘诪"砖 专讝"诇 讗讬谉 讘注诇 讛专讞诪讬诐 驻讜讙注 讘谞驻砖讜转 转讞讬诇讛 诪讻诇诇 讚诪讚转 讛讚讬谉 驻讜讙注转 讘谞驻砖讜转 转讞讬诇讛 讜讝"砖 讘注转 讗驻讱 注砖讛 讘讛诐 讚讬讬拽讗 讘谞驻砖讜转 转讞诇讛. 讜讻谉 专讗讬转讬 诇专讘讬谞讜 讗驻专讬诐 讝"诇 讘驻讬专讜砖讜 讻"讬 砖讻转讘 讻谉 讘驻讬专讜砖:





驻转讞 注讬谞讬诐

讜讛"诪 讚诇讗 讻专注 讘诪讜讚讬诐. 讻转讘讜 讛转讜住' (讘注"讘) 讚讬"诪 讚讬砖 注爪诐 讘砖讚专讜 砖诇 讗讚诐 讞讝拽 讜讻讜' 讜讗讬谉 住讘专讗 诇讜诪专 讜讻讜' 讗诪谞诐 讛住讘讗 拽讚讬砖讗 讘讝讛专 驻专砖转 诪砖驻讟讬诐 谞专讗讛 讚诪住讻讬诐 诇驻讬专讜砖 讝讛 讚诪讗谉 讚诇讗 讻专注 讘诪讜讚讬诐 讗讬谞讜 拽诐 诇注转"诇. 讜注讬讬谉 讘讬专讜砖诇诪讬 驻"拽 讚砖讘转 讙讘讬 诇讗 讬驻诇讛 讗转 讻诇讬讜:


讚专砖 专讘讗 诪讗讬 讚讻转讬讘 讜讬讛讬讜 诪讜讻砖诇讬诐 讜讻讜' 专讘砖"注 讗驻讬诇讜 讘砖注讛 砖注讜砖讬谉 爪讚拽讛 讜讻讜'. 讗驻砖专 讚拽"诇 讗讞专 讻诇 讛拽诇诇讜转 砖拽诇诇诐 讻诪讘讜讗专 讘讻转讜讘讬诐 砖诐 讜讗诪专 讗诇 转讻驻专 注诇 注讜谞诐 讜讞讟讗转诐 诪诇驻谞讬讱 讗诇 转诪讞讬 诪讛 讞住专 注讜讚 砖讛讜爪专讱 诇讜诪专 讜讬讛讬讜 诪讜讻砖诇讬诐 讜讛讗 讗住转讙专讜 讘拽讚诪讬讬转讗 讜拽讬诐 诇讛讜 讘讚专讘讗 讗砖专 讝讜 讛拽诇诇讛 讜讬讛讬讜 诪讜讻砖诇讬诐 讗讬谞讛 讻诇 讻讱 诇驻讬 注专讱 讛驻讞讜转讛 砖讘拽诇诇讜转 砖拽诇诇. 讗讬 诇讝讗转 讗转讗 专讘讗 讚专砖"讛 讗专讬 讻诪讬谉 讞讜诪专 讜讛讜讗 讘讛拽讚讬诐 诪"砖 专讝"诇 注"驻 讛砖拽讬驻讛 诪诪注讜谉 拽讚砖讱 诪谉 讛砖诪讬诐 讜讘专讱 讜讻讜' 讘讗 讜专讗讛 讻讞 诪转谞讜转 注谞讬讬诐 讚讻诇 讛砖拽驻讛 诇专注讛 讜讝讜 诇讟讜讘讛 砖讛爪讚拽讛 诪讛驻讻转 诪讚转 讛讚讬谉 诇专讞诪讬诐. 讗"讻 讗讬驻讜讗 讘讻诇 讛拽诇诇讜转 砖拽诇诇 讬专诪讬讛 讛注"讛 诇讗 谞转拽专专讛 讚注转讜 讻讬 讗诐 讗谞砖讬诐 讛诇诇讜 讬注砖讜 爪讚拽讛 讻讛讜讙谉 讻诇 讻诇讬 讬讜爪专 注诇讬讛诐 诇讗 讬爪诇讞 砖讛专讬 注"讬 讛爪讚拽讛 谞讛驻讱 讚讬谉 诇专讞诪讬诐 讜讗诐 讬转诪讬讚讜 讘爪讚拽讛 诪专讜诐 诪砖驻讟讬诐 诪谞讙讚诐. 诇讝讛 讛转讞讻诐 讬专诪讬讛 诇讛转驻诇诇 砖讗诐 讬注砖讜 爪讚拽讛 讬注砖讜讛 注诐 讘谞讬 讗讚诐 砖讗讬谞诐 诪讛讜讙谞讬诐 讜讗讬谞讛 爪讚拽讛 讜谞砖讗专 讛讚讬谉 讻诪讜转 砖讛讜讗 讜注诇 专讗砖 专砖注讬诐 转讞讜诇 讻诇 砖讛讜讗 诪讬谉 拽诇诇讛 讜谞诪爪讗 讚讘讛爪专祝 拽诇诇讛 讝讜 讜讬讛讬讜 诪讜讻砖诇讬诐 诪转拽讬讬诪讬谉 讻诇 讛拽诇诇讜转 讜讘诇注讚讛 讗讬谉 诪拽讜诐 诇拽诇诇讜转 讜讝"砖 讜讬讛讬讜 诪讜讻砖诇讬诐 讘爪讚拽讛 讛专诪讜讝讛 讘转讬讘转 诇驻谞讬讱 讻诪"砖 讛转讜住' 讜讗讝 讘注转 讗驻讱 注砖讛 砖讛讚讬谉 讘转讜拽驻讜 讜诇讗 转讜注讬诇 爪讚拽转诐:
讗讞专 讝诪谉 专讗讬转讬 讘砖讬讟讛 诪拽讜讘爪转 砖讻转讜讘 诪砖诐 专讘讬谞讜 讬砖注讬讛 讝"诇 讘注转 讗驻讱 注砖讛 讘讛诐 讻诇讜诪专 讘砖注讛 砖讬专爪讜 诇讻驻讜转 讗驻讱 讚讻转讬讘 诪转谉 讘住转专 讬讻驻讛 讗祝 注讻"诇. 讜讗讞"讻 专讗讬转讬 砖讻谉 讻转讘 讛专讘 转讜专转 讞讬讬诐 讘砖讬讟转讜 注"砖 讜讻谉 专讗讬转讬 砖讻转讘讜 诪砖诐 诪讛专砖"讗 讜讛谉 讛谉 讛讚讘专讬诐 讘住讙谞讜谉 讗讞专. 讜专讗讬转讬 讘住驻专 专讙诇 讬砖专讛 砖讻转讘 讘砖注讛 砖注讜砖讬诐 爪讚拽讛 讜诪"砖 讘注转 讗驻讱 注砖讛 讘讛诐 谞"诇 注驻诪"砖 讘讬专讜砖诇诪讬 住驻"讞 讚驻讗讛 专讞讘"驻 讛讜讛 驻诇讬讙 诪爪讜讛 讘诇讬诇讛 讞讚 讝诪谉 驻讙注 讘讬讛 专讘讛讜谉 讚专讜讞讬讗 讗"诇 诇讗 讻讱 诇诪讚转谞讬 专讘讬 讗诇 转住讬讙 讙讘讜诇 专注讱 讗"诇 讜诇讗 讻谉 讻转讬讘 诪转谉 讘住转专 讬讻驻讛 讗祝 讜讛讜讜 诪转讻驻讬 讜注专拽 诪谉 拽讜诪讜讬 诇驻"讝 谞"诇 讚讛"拽 讚诇讗 讬讝讚诪谉 诇讛诐 注谞讬讬诐 讗诇讗 讘注转 讗驻讱 专"诇 讘诇讬诇讛 讚讛讜讬 讚讬谞讗 拽砖讬讗 讜讻砖讬转谞讜 讗讝 爪讚拽讛 讬讛讬讛 诪爪讜讛 讛讘讗讛 讘注讘讬专讛 砖讬注讘专讜 讗诇讗讜 讚诇讗 转住讬讙 讙讘讜诇 讜讻"讻 讛注讬讚讜 注诇 讛讗专"讬 砖诇讗 谞转谉 爪讚拽讛 讘诇讬诇讛 诪讛"讟 注讻"诇. 讜讬砖 诇讛砖讬讘 注诇 讚讘专讬讜 讞讚讗 讚谞专讗讛 诪转讜讱 讚讘专讬讜 讻讬 讛谉 讘注讜讚谞讜 讬砖专 讛讜诇讱 讘讚专砖转 专讘讗 讜讬讛讬讜 诪讜讻砖诇讬诐 讛讻砖讬诇诐 讜讻讜' 讛讜住讬祝 诇讘讗专 讘注转 讗驻讱 讘诇讬诇讛. 讜诪爪讚 注爪诐 讛讚讘专 诇讗 讬转讬讬砖讘 讛讟讘 讚讗诐 讛诐 讘谞讬 讗讚诐 砖讗讬谞诐 诪讛讜讙谞讬诐 住讙讬 讛讙诐 砖讬注砖讜 爪讚拽讛 讘讘拽专 讜诪讛 爪讜专讱 砖讬讛讬讛 讘诇讬诇讛 讜讗讬 诪砖讜诐 砖讬注讘专讜 讗诇 转住讙 诇讚注转讜 讛专讬 讘诇讗"讛 讬砖 讗转诐 注讜谞讜转 讙讚讜诇讬诐 讜注爪讜诪讬诐. 讜转讜 讗注讬拽专讗 讚讚讬谞讗 驻专讻讗 讚讬砖 讛驻专砖 讘讬谉 讝诪谉 讚讬谉 诇注转 讛讗祝 讜专讘 讛诪专讞拽 讘讬谞讬讛诐 讚讛讙诐 讚诇讬诇讛 讝诪谉 讚讬谉 诇讗 讻诇 讛诇讬诇讜转 讛诐 注转 讛讗祝 讜讗"讻 讘注转 讗驻讱 诇讗 讬转讻谉 诇驻专砖讜 注诇 讛诇讬诇讛 讜讝讛 驻砖讜讟 讗讬谉 爪讜专讱 诇讛讗专讬讱. 讜转讜 讚诪讬讬转讬 诪注砖讛 诇住转讜专 讚讛专讬 专' 讞讘"驻 诪砖讬"讘 讛专讜"讞 诇讗 讻谉 讻转讬讘 诪转谉 讘住转专 讬讻驻讛 讗祝 讗诇诪讗 讙诐 讘诇讬诇讛 诪讜注诇转 讛爪讚拽讛 诇讻驻讜转 讗祝 讜讛讻讬 讛讜讛 讚讗转讻驻讬 专讜讞讗 讜讬注砖 讘专"讬讞讬诐 讻诪"砖 讛讜讗 注爪诪讜. 讜诪讛专"讬 爪诪讞 讛诪拽讜讘诇 讛讙讚讜诇 注诇 讚讘专讬 专讘讬谞讜 讛讗专"讬 讝爪"诇 砖诇讗 谞讛讙 诇转转 爪讚拽讛 讘诇讬诇讛 讻转讘 讚讙诐 讘诇讬诇讛 讛爪讚拽讛 诪讜注诇转 讗诇讗 砖讗讬谉 讛讻讜谞讜转 讜讛转拽讜谞讬诐 砖讜讬诐. 讜讗谞讻讬 注驻专 讚诇 讛讘讗转讬 专讗讬讛 诇讚讘专讬讜 讝"诇 诪讛讬专讜砖诇诪讬 讛谞讝讻专 讻诪讜 砖讻转讘转讬 讘注谞讬讜转讬 讘住驻专讬 讛拽讟谉 讘专讻讬 讬讜住祝 讗"讞 住讬诪谉 专诇"讛 讘住"讚. 讜讗讬谉 讘谞转讬谞转 讛爪讚拽讛 讘诇讬诇讛 注讘讬专讛 讜诇讗讜 讻诪讜 砖讻转讘 专拽 诇讗 谞讻讜谉 诇注砖讜转 讻谉. 讗讘诇 讛注讜砖讛 讛谞讛 砖讻专讜 讗转讜:
讜专讘讬谞讜 讛讗专"讬 讝爪"诇 驻讬专砖 讘驻砖讟讬讛 讚拽专讗 讘注转 讗驻讱 注砖讛 讘讛诐 讘诪"砖 驻专拽 讛转讻诇转 讘注讬讚谉 专转讞讗 注谞砖讬谞谉 讗注砖讛 讜讝"砖 讘注转 讗驻讱 注讬讚谉 专转讞讗 注砖"讛 讘讛诐 砖讬注谞砖讜 讙诐 注诇 注砖"讛 讜谞讗讬诐 讛讚讘专讬诐 诇诪讬 砖讗诪专谉:


讜讻讘讜讚 注砖讜 诇讜 讘诪讜转讜 诪诇诪讚 砖讛讜砖讬讘讜 讬砖讬讘讛 注诇 拽讘专讜. 驻讬专砖 讛专讘 注讬专 讘谞讬诪讬谉 讚拽"诇 讘诪讜转讜 砖诇讗 讛谞讬讞 讘谉 讛讙讜谉 讜讗"讻 诪讗讬 讻讘讜讚 讛诇讗 诇讗 谞转驻专住诪讛 诪讬转转 专讘拽讛 讻讚讬 砖诇讗 讬讗诪专讜 诇讬讟 讘讬讝讬讗 诇讝"讗 砖讛讜砖讬讘讜 讬砖讬讘讛 砖讛谞讬讞 转诇诪讬讚讬诐 讝讛讜 转讜专祝 讚讘专讬讜 讘拽爪讜专 注"砖 讘讗讜专讱. 讜注诪讜 讛住诇讬讞讛 讚专讘拽讛 诇讗 诪驻拽讚讗 诪砖讗"讻 讞讝拽讬讛 讜讻讘专 谞讙讝专讛 注诇讬讜 诪讬转讛 注诇 砖诇讗 专爪讛 诇讬砖讗 讚讞讝讬 讚讝专注讬讛 诇讗 诪注诇讬 讜讗"诇 讬砖注讬讛 诪讗讬 讚诪驻拽讚转 讗讬讘注讬 诇讱 诇诪注讘讚 讜讻讜' 讜讘讜讚讗讬 讚讗讬谉 诇讛住转讬专 诪讬转转讜 专拽 讘专讬砖 讙诇讬 讜讻讘讜讚 讙讚讜诇 讚拽讬讬诐 诪爪讜转讜 讘讚讘专 讛' 讜驻砖讜讟:





砖注专讬 转讜专转 讘讘诇

(讟讝 专注"讘) 讗专讬 讘专讛"专 讚专住 讜讗讻诇 驻讟讜专 讜讻讜'.鈥斪⒆犠欁� 讝讛 谞驻诇讗 诪讗讚: 讗讬讱 讗驻砖专 诇驻讟讜专 讗转 讝讛 砖诪砖诇讞 讗专讬 - 讛讬讚讜注 诇诪讝讬拽 - 讘专讛"专, 讻砖讚专住 讗转 讘讛诪转 讞讘讬专讜, 讜讛专讬 讞讝拽讛 砖讬讟专讜祝 讜讬讚专讜住 讗转 讻诇 诪讛 砖讬讘讗 讻谞讙讚讜 讜讗讬谉 诪爪讬诇 诪讬讚讜? 讜讗讬谞讜 讚讜诪讛 诇砖谉 讜专讙诇 讚驻讟讜专 谞诪讬 讘专讛"专, 讚讛转诐 砖讬谞讛 讛谞讬讝拽 讜诇讗 砖讬谞讛 讛诪讝讬拽, 讚讛专讬 专砖讜转 诇讗讚诐 诇砖诇讜讞 讘讛诪转讜 诇专讛"专, 讗讘诇 讗讬谉 诇讜 专砖讜转 诇讛谞讬讞 讻诇讬讜 讜驻讬专讜转讬讜 讘专讛"专 (注讬' 诇拽诪谉 讻讝 讘 讜诇' 注"讘); 讗讘诇 注谞讬谉 讝讛 讛讜讗 诇讛讬驻讱 讘讗专讬 讛诪讝讬拽*讜注讬' 讘讬砖"砖 住讬' 诪讝 讜砖诇讟讬 讛讙讘讜专讬诐 住讜祝 驻专拽 讝讛 讜讘驻谞讬 讬讛讜砖注 讻讗谉.. 讜讛谞讛 讛专讬"祝 讛注转讬拽 诪砖谞转谞讜 "讞诪砖讛 诪讜注讚讬谉 诪转讞诇转谉", 讗讘诇 讛砖诪讬讟 诪讬诪专讗 讝讜 讚砖诪讜讗诇 讜诪讗讬 讚砖拽诇讬谞谉 讜讟专讬谞谉 注诇讛 讛讻讗. 讜诪讝讛 诪砖诪注 砖讚讞讛 讛讗 讚砖诪讜讗诇 诪讛诇讻讛. 讜诪讛 砖讛讘讬讗 讘驻"讘 "讚讞讬讛 砖谞讻谞住讛 讘讞爪专 讛谞讬讝拽 讟专驻讛 讘讛诪讛 讜讗讻诇讛 讘砖专 诪砖诇诐 谞讝拽 砖诇诐", 讚诪砖诪注 砖讘专讛"专 驻讟讜专, 讛讬讬谞讜 讘讞讬讛 讻讝讗转 砖讗讬谉 讚专讻讛 诇讬诇讱 讜诇讛讝讬拽. 讜讻"讛 讚注转 讛专诪讘"诐, 砖讘讛诇' 谞讝拽讬 诪诪讜谉 (驻"讗 讛"讜) 讛注转讬拽 讙诐 讛讜讗 诪砖谞转谞讜 讻爪讜专转讛, 讜诇讛诇谉 (驻"讙 讛"讝) 讛注转讬拽 讛讗 讚讞讬讛 砖谞讻谞住讛 讘讞爪专 讛谞讬讝拽. 讜讻转讘 讘诪"诪 砖诐 砖讚讞讛 诇讚砖诪讜讗诇. 讜讛谞讛 讛专讘 住转诐 讜诇讗 讻转讘 砖讜诐 讟注诐 诇讚讞讬讬讛 讝讜. 讜谞专讗讛 讘讟注诪谉 注"驻 诪讛 砖谞转讘讗专 诇诪注诇讛 (讟讜 讗) 讚讗讬 住转诐 砖诪专讬诐 诇讗讜 讘讞讝拽转 砖讬诪讜专 拽讬讬诪讬 讘讚讬谉 讛讜讗 讚讘注讬 诇砖诇讜诪讬 谞讝拽 砖诇诐 讗祝 讘拽专谉 转诪讛 讘专讛"专.


讜注谞讬谉 "诇讗讜 讘讞讝拽转 砖讬诪讜专 拽讬讬诪讬" 讛讜讗 砖讚专讻谉 诇讬诇讱 讜诇讛讝讬拽 讘拽专谞讬讛诐 (注讬' 诇注讬诇 讛 讘 转讜住' 讚"讛 砖讻谉). 讜讻"讻 讛专砖讘"讗 砖诐, 砖诪转讞诇转谉 讛谉 诪讜注讚讬谉 诇讬诇讱 讜诇讛讝讬拽, 讜诪"诪 讞住 专讞诪谞讗 注诇讬讛 诪砖讜诐 讚讗讻转讬 诇讗 讗讬讬注讚 诇转讜专讬讛, 驻讬' 砖讬砖 讙诐 讻诪讛 砖讜讜专讬诐 砖讛讜诇讻讬诐 诇讚专讻诐 讜讗讬谞诐 诪讝讬拽讬诐 诇砖讜诐 讚讘专. 讜诪讗讞专 砖讬讚讜注 讘讗专讬 讜讞讘讬专讬讜 砖讗诐 讬谞讬讞讜 讗讜转诐 诇讬诇讱 讘专讛"专 砖讬讝讬拽讜 讻讜诇诐 讗转 讻诇 讛驻讜讙注 讘讛诐 讘诇讬 住驻拽 讻诇诇, 讜讻讘专 讗诪专讜 砖讛谉 诪讜注讚讬谉 诪转讞诇转谉, 讗讬谉 诇讱 讘讞讝拽转 砖诇讗 讘砖讬诪讜专 讙讚讜诇 诪讝讛, 讜讗祝 讘诪讬讚讬 讚讗讜专讞讬讬讛讜 讘讻讱, 讚诇讗 讬讛讗 讗诇讗 拽专谉 诪讜注讚转, 砖讛专讬 诪讜注讚讬谉 诪转讞诇转谉 讛谉, 讜讻诪讜 砖谞转讘讗专, 讜注诇讬讛谉 诇讗 讞住 专讞诪谞讗 讜讞讬讬讘讬谉 讘讻诇 讗讜驻谉. 讜诪讜讻讞 讚住讜讙讬讗 讝讗转 驻诇讬讙讗 讗讚砖诪讜讗诇, 讜驻住拽讜 讻住转诐 讛转诇诪讜讚 砖诐, 讚住讜讙讬讗 讚注诇诪讗 讛讻讬 讜讻砖拽讜诇 讛讚注转.

